Elaide, euskal hiztunen zaletasunak eta interesak partekatzeko sarea | Azkue Fundazioaren Egunkaria\nElaide, euskal hiztunen zaletasunak eta interesak partekatzeko sarea\n2015(e)ko uztailak 2\nKalean eta Interneten, euskal hiztun asko dabiltza zaletasunak eta interesak partekatzen, jendea ezagutzen, aktualitatea komentatzen, planak egiten, euskara ikasten… Pertsona horientzako bilgune bat eskaintzen duen sare soziala da Elaide Saretik Plazara, eta euskara ikasten ari direnen bidelaguna ere, noski.\nElaide, saretik plazara\nElaide plataformaren sortzaileak Nafarroan Euskara Zerbitzua duten hainbat toki entitate dira, eta Elaide hitzaren bi adierekin jantzi nahi izan dute gune hau: hizkera edo hizkuntza esan nahi du, eta norbaitekin tratua duen pertsonari edo pertsona ezagunari ere egiten dio erreferentzia. Hain zuzen, horiekin bete nahi da Elaide, eta, hemendik aurrera, denon erronka izango da Interneteko sare sozial hau auzolanean eta trukean eraikitzea, ohitura onei eutsiz.\nHitz egiteko eta harremanetarako tokia da Elaide, eta zerbitzu hauek eskaintzen ditu:\nPlanak antolatzeko agenda\nEdozein gairi buruz kontsultak egiteko lekua\nEuskarazko baliabideen bilduma\nEuskarari buruzko galderak egiteko gunea\nEuskara lantzeko atariak\nBlogak egiteko orriak\nNorberaren eta taldeko proiektuak proposatzeko lekua\nNafarroan Euskara Zerbitzua duten toki entitate hauek eratu dute Elaide: Agoitzek, Aezkoak, Antsoainek, Arangurenek, Artzibarrek, Atarrabiak, Auritzek, Barañainek, Basaburuak, Berriobeitik, Berriozarrek, Bortzirietako Euskara Mankomunitateak, Burlatak, Eguesibarrek, Esteribarrek, Etxaurik, Erroibarrek, Erronkaribarrek, Galarrek, Garesek, Imotzek, Luzaidek, Malerrekako Mankomunitateak, Odietak, Oltzako Zendeak, Orkoienek, Orreagak, Sakanako Mankomunitateak, Uhartek, Ultzamak, Zaraitzuk eta Zizur Nagusiak.\nIzena ematea doakoa da eta horrelako interesak dituzten pertsonekin jarri gaitezke kontaktuan:\nMendizalea naiz eta familiarekin egotea gustatzen zait. Duela gutxi ikasi nuen euskaraz, eta ikasten ari direnak animatu nahi ditut.\nEuskalduna naiz. Familiarekin eta lagunekin egotea gustatzen zait. Sare sozialetan eta Interneten ibiltzen ikasi nahi nuke.\nZinema gustatzen zait. Iruñerrian euskaraz antolatzen diren kultur ekitaldiak non eta noiz antolatzen diren jakin nahiko nuke.\nBidaiatzea gogoko dut eta argazkigintza ere bai. Lagun berriak nahi ditut, zaletasunak partekatzeko, euskararekin lagunduz.\nInteresgarria ezta? Ba ez izan zalantzarik eta sartu Elaiden!\nElaide euskal proiektuak interesak partekatu Nafarroa sare soziala zaletasunak\nKlitto, feminismoaz euskaraz mintzatzen\nEuskaraz egindako zenbait musika ekimen politak


Kanaleko migratzaileak: militarrak Mantxako kanaleko operazioak bere gain hartuko ditu - EU Reporter\nIndar armatuek aste barru Mantxako Kanaleko migratzaileen igarobideak mugatzeko operazioen ardura hartuko dute, gobernuko iturri batek esan duenez., Europako migratzaileen krisia.\nMugimendu honek Barne Ministerioa askatu dezake gobernuak asilo sistemaren erreforman arreta jartzeko, gaineratu du iturriak.\nAlbisteak jarraitzen du txostenak barruan The Times Boris Johnson lehen ministroak Royal Navyri kanaleko gobernu ontzien gaineko agintea emango diola.\nIaz zeharkatu zutenen kopurua izan zen 2020an hori hirukoiztu.\nBBCk bildutako datuek erakusten dute 28,431ean gutxienez 2021 migratzailek egin zuten bidaia itsasontzi txikietan - aurreko urtean 8,417 pertsona baino gehiago - Erresuma Batuak Frantzian zeharkaldiak saihesteko inbertsio handia egin bazuen ere.\nAzaroaren 24an behintzat 27 pertsona hil ziren euren ontzia hondoratu ostean, 2014an erregistroak hasi zirenetik Kanalean izandako bizi-galerarik handiena.\nJoan den astean, Barne Ministerioak 270 pertsona baino gehiago esan zuen 10 itsasontzi txikitan zeharkatu ziren ostegunean (Urtarrilak 13)\nIazko martxoan, Priti Patel Barne ministroa abiatu zen berritzeko asmoa Erresuma Batuan asiloa eskatzen duten pertsonak tratatzeko modua.\nPlanen arabera, gobernuak legez kanpoko bideen bidez iristen direnek asiloa eskatzeko Erresuma Batura iristen direnek ez dituzte bide egokietatik iristen direnen eskubide berberak izango.\nGarai hartan, Patel andreak esan zuen bere planak sistema "bizkorragoa eta bidezkoagoa" sortuko zuela, "ahulenei hobeto lagunduko zien" eta gobernuak Erresuma Batura iristen saiatzen ari zirenak ustiatzen zituzten kontrabandistak erasoko zituela.\nAlderdi Laboristak kritikatu ditu planak errukirik ez dutelako eta zeharkaldiak goxatzeko eraginkortasunik ez dutelako. Giza eskubideen abokatuek legez kanpokoak direla ohartarazi zuten, Britainia Handiaren nazioarteko betebeharrak alde batera uzten dituztelako.\nAbenduan, itsasontzi txikietan gurutzatu ziren lau iraniar gizonek izan zuten immigrazio delituengatik zigorrak baliogabetuta Apelazio Auzitegiak, ondorioztatu zuen ez zela frogatu Erresuma Batuan legez kanpo sartzeko asmoa zutenik.\nGai erlazionatuak:Mantxako kanalafrantziaUK\nHauteskundeen aurretik, Macronek Frantziako ekonomia arrosa eta lanpostu berrietan oinarritzen ditu\nFrantziako ministro izendatu berriak bortxaketa salaketak ukatzen ditu


Berreraikuntza eta Garapenerako Europako Bankuari (EBRD) buruzko jardunaldia - SPRI\nGrupo SPRI » Berreraikuntza eta Garapenerako Europako Bankuari (EBRD) buruzko jardunaldia\nBerreraikuntza eta Garapenerako Europako Bankuari (EBRD) buruzko jardunaldia\nBasque Trade & Investment – Nazioartekotzeko Euskal Agentziak jardunaldi bat antolatu du Berreraikuntza eta Garapenerako Europako Bankuko – EBRD (Londres) ordezkariekin. Jardunaldi hau Basque Trade & Investment-en Basque Country Lizitazioak Plataformako aukera multilateralen zabalkunde-jardueren barruan kokatzen da.\nEBRD banku multilateral bat da, Europan, errepublika sobietar ohietan eta Mediterraneoko herrialdeetan (Afrika iparraldekoak nahiz Ekialde hurbilekoak) operatzen duena. Bere finantzaketa-jarduera nagusia da maileguak ematea bezero pribatuei produkzio arloko inbertsioak egiteko, eta bezero publikoei garapen ekonomikoko proiektuak gauzatzeko, batik bat garraio-azpiegitura, energia edo ingurumen arloetan. Zentzu horretan, EBRDko ordezkariek hizpide hartuko dituzte bankuaren jarduera eta erosketa-politikak, eta gorago aipatutako sektoreek eskaintzen dituzten aukera zehatz batzuk. Era berean, enpresek posible izango dute aldebiko bilerak egitea EBRDko ordezkariekin eta Basque Trade & Investment agentziako teknikariekin.\nAinhoa Ondarzabal. Nazioartekotzeko Euskal Agentziako zuzendaria\nBerreraikuntza eta Garapenerako Europako Bankuaren (EBRD) aurkezpena\nAntonio Ocaña, Espainia eta Portugalerako Negozio Garapeneko arduraduna (EBRD)\nBerreraikuntza eta Garapenerako Europako Bankuaren (EBRD) proiektuak\nB2B bilerak, zeintzuetan parte hartuko duten Antonio Ocañak, Dirk Plutz-ek, EBRDko garraio arduradunak eta Basque Country Lizitazioak plataformako ordezkariak\nBilera pribatu bat egin nahi duzu\nEBRDko garraio arduradunak eta\nBasque Country Lizitazioak plataformako ordezkariak?


Europako Kontu Auzitegiaren txostena ikusita, Jaurlaritzak AHTaren obrak gelditu behar ditu - - Goiena.eus\nEuropako Kontu Auzitegiaren txostena ikusita, Jaurlaritzak AHTaren obrak gelditu behar ditu\nEH Bildu Oñati 2018-06-28 19:15\nMikel Otero legebiltzarkidearentzat, Tapia sailburuaren erantzuna arduragabekeria izan da: “Diru-publikoaren xahuketaz ari gara, eta ezer mugitu nahi ez izateak Gobernuaren egoskorkeria erakusten du. Gutxienez, kautelazko neurri bezala lanak bertan behera utzi behar dira”.\nEuropako Kontu Auzitegiak Abiadura Handiko Trenari buruz egindako txostena oso kezkagarria dela adierazi du gaur Mikel Otero legebiltzarkideak, argi erakusten baitu “euskal obretan diru publikoaren xahuketa nabarmena egon dela eta AHTa garestia eta ez-eraginkorra dela”. Zentzu horretan, Euskal Herria Bilduk aspaldidanik esan dituen kontuak berretsi besterik ez ditu egin txostenak: herri honen historiaren inbertsio publiko nagusiena zentzugabekeri bat dela argi geratzen ari da, arrazionaltasun ekonomikorik gabe egindakoa, garestiegia eta beharrei egokitu gabea.\nIzan ere, Euskal Y-ari, txostenaren arabera, BEZ-a gabe 5.700 milioi euroko kostua izango luke, BEZarekin, 7.000 milioi euro. Kopuru hauek ADIFek egindako aurreikuspen ekonomikoak baino askoz altuagoak dira. Gainera, kilometro bakoitzeko kostua 40 milioi inguru utziko luke, europar sarearen bataz bestekoa baino askoz altuagoa.\nOso azpimarragarria da ere, txostenaren arabera, AHTaren lerro batek arrakasta izateko gutxieneko erabiltzaileen kopuruak 9 milioikoa izan behar duela. Euskal Y-rako aurreikuspen baikorrenak, horren %50ean geratzen dira. Balizko errentagarritasun ekonomiko eta sozial guztiak zapuztuak geratu dira datu berri hauen arabera.\nOteroren hitzetan, “erantzukizun politiko izugarria dago hemen, bai Espainiako gobernuaren partetik, bai euskal Gobernutik”. Horregatik, Arantxa Tapiak gaur egin dituen deklarazioak arduragabekeri bat dira legebiltzarkidearentzat: “Europak esandakoaren ostean ezer mugitu nahi ez izateak Jaurlaritzak duen egoskorkeria argi erakusten du”.\nGuztia ikusita, Europar Kontuen Epaitegiak egin duen txostenaren arduradunak Legebiltzarrera etortzeko eskaria egingo du EH Bilduk, talde guztien aurrean azalpenak eman ditzan. Bitartean, Oterok Gobernuari exijitu dio “AHTaren obrak guztiz gelditzea kanpo auditoria ekonomiko batek Europako Kontu Auzitegiaren salaketak aztertu arte. Diru publikoaren xahuketaz ari gara, oso gai serioa da, eta gutxienez, kautelazko neurri bezala lanak bertan behera utzi behar dira azpiegituraren berrazterketa bat egiten den bitartean”.


Ariel (satelitea) - Wikipedia, entziklopedia askea.\n1,353 ± 0,120 ×1021\n1,66 ± 0,15 ×103\nArtikulu hau sateliterari buruzkoa da; beste esanahietarako, ikus «Ariel».\nAriel, edo Urano I, Urano planetaren satelite naturaletariko bat da.\nAriel satelitea Uranoren sateliteetan distiratsuena da, eta, tamainaz, laugarrena. Oso esferikoa da. Nagusiki izotzez eta arrokaz osatuta dago, Uranoren gainerako satelitea handiak bezala: % 50 ur-izotza da, % 30 silikatoak eta % 20 metano izoztua.\nArielen gainazalean 5-10 km-ko diametroko kraterrak daude, baina ez du krater erraldoirik. Oro har, Uranoko gainerako sateliteek baino krater gutxiago ditu, berriagoa da. Badirudi satelitearen barnealdetik materiala kanporatu zela, baina ez laba, baizik izotzez eta arrokaz osatutako masa likatsu aski bero bat, glaziar baten gisa labaindu eta gainazala estali zuena. Haran estuak, failak eta arroilak ditu. Toki batzuetan, failen haranek dozenaka kilometroko sakonera dute.\nLau satelite handietan, Uranotik gertuen dagoena da; Uranoren gainazaletik gutxi gorabehera 165.000 km-ra dago. Errotazio sinkronoa du, hau da, Uranoren inguruan eta bere buruaren inguruan bira oso bat egiteko denbora bera behar du: 2, 52 egun (Lurreko egun). Beraz, aurpegi bera erakusten dio beti Uranori, Ilargiak Lurrari beti aurpegi bera erakusten dion moduan.\nWilliam Lassellek aurkitu zuen 1851ko urriaren 24an, Umbriel satelitearekin batera. Bi satelite horiek aurkitu baino lehen, Uranoko bi satelite baino ez ziren ezagutzen: Titania eta Oberon.\nAlexander Poperen Ile-xerlo lapurtua ("The Rape of the Lock") poemaren espiritu baten izenaz bataiatua izan zen. William Shakespeareren Ekaitza ("The Tempest") obrako espiritu baten izena ere bada Ariel.\nMultimedia: Ariel (moon)


Herbehereak eta Flandria\nMuga Overslag herrian. Ezkerrean Axelgo udala, Zeelandako probintzia, Herbehereak; Eskuinean Wachtebekeko udala, Eki Flandriako probintzia, Belgia\nEz hain lan egiten duen jostaketa toki bat Aalsten, Eki Flandrian\nEliza eta gerlako oroitarria Ninoven, Eki Flandrian\nNeonezko publizitatea Slaghmuylder garagarnotegian, Ninoven, Eki Flandrian\nWinsumerdiep kanala Winsum herrian, Groningengo probintzian\nZubia eta kafetegia Westerwijtwerd herrixkan dira, Groningengo probintzian\nOso ttipia da, bainan halere: Sint Anna ter Muiden (Zeelanda) hiria da...\n...eta hau ikusi ahal dugu armarrian, hiriko puzkailuan: Senatus Populusque... Sint Anna ter Muidengoak, noski!\nStavenisseko portua, Tholen uharte ohian, Zeelandan\nHarresi zaharreko kanalaren urbazterrean den etxea Klunderten (Ipar Brabant probintzian)\nSpaarndamgo babesguneko hegoko gotorlekua, Amsterdamgo babeslerroko (Stelling van Amsterdam) partea da (Ipar Holanda probintzian)\nSint Winoksbergengo ezkiladorrerako bista, Frantziako Flandrian\nEta hau da ezkiladorreko tontorrean den haizeorratza. Bergenarrek (Sint Winoksbergengo biztanleek) lehoi ttipi hau Klaas (Nikolas) deitzen dute. Argazki hau nik atseginez praktikatzen dudan "terrazatik egiten den argazkintzako" adibide bat da, hain zuzen: Terrazan eserita, garagarno baten atzean, eta bisorearen bitartez begira, ea ikusten da edozer gauza interesgarri bat. Izan ere, argazkiaren zati beltzak Merkatuaren plazan den kafetegi bateko terrazaren aterpearen zatiak dira\nAmstelveen Amsterdamgo hegoaldeko hiringuruko udala da. Gaur egun hiri handia da, bainan aspaldian herri ttipi bat besterik ez zen. Hala ere denbora haietan geltokia bazuen. Geltokiaren etxea gaur egun herri zaharreko erdian dago, bainan jada ez dira trenak abiatzen handik. Treneko zerbitzuak baztertu dituzte aspaldian\nAmstelveen Herbehereetako udalerri interesgarrienetako bat dela esatea gehiegi apur bat da, bainan gauza interesgarriak badira Amstelveenen, hala ere. Eraikin aipamengarria Amstelveenen Kruiskerk (Gurutzeko Eliza) da. Elizako argazki gehiegi batzuk hemen aurki ditzakezu\nAmstelveenetiko eta beste Amsterdamgo hegoaldean diren herrietatiko trenbideko amaiera ohia: AmsterdamHaarlemmermeer geltokia. Gaur egun hemen tranbia historikoak abiatzen dira Amstelveenera, udan\nEdozer karrika Amsterdamgo Oud-Zuid auzoan: Simsonstraat\nHau da bista "Papeneiland" kafetegitik, Prinsengracht eta Brouwersgrachten kantoian, Amsterdamen. Ez da beti "terrazatik egiten den argazkintzako" denbora...\nArgazkia 1985-ko FÈD-5S kamerarekin egin da\nErrota Itterbeek errekaren bazterrean Neeritterren, Limburgoko probintzian (Herbehereetan)\nKapera bat Merkegemen, Frantziako Flandrian, Andra Mariaren izen xelebre samar batekin\nZeelanda probintziako erdia Middelburgeko Abadia da, aspaldian ere bai. Horregatik, Zeelandako armarria maiz ikusten da hemen\nMerkataritzak handitu du Middelburgeko hiria. Merkatari tipiko batek, adibidez, salerosketak egiten zituen leku batekin, eta bere etxeari leku horren izena eman zion. Hemen, Eskoziako hiriburua zen leku hau\nBegirada bat hemezortzigarren mendeko Nieuwe Poort (Ate Berria) atearen zehar, Middelburgeko sinbolorat: Lange Jan (Jon Luzea) dorrea\nMiddelburgeko udaletxearen dorrea, kontrargian


Mendebaldea Haur Eskolako obrek jada gauzatutako egiturak erakusten dituzte, bai zabaldutako eraikinarenak, bai sarbideko markesina berrikoak ere | Ayuntamiento de Pamplona\nMendebaldea Haur Eskolako obrek jada gauzatutako egiturak erakusten dituzte, bai zabaldutako eraikinarenak, bai sarbideko markesina berrikoak ere\nLanek 1,3 milioi euroko aurrekontua dute, eta eskolaren erabateko zaharberritzea eginen da bertako espazioak Nafarroako arauetara egokitzeko\n2022ko Maiatza 4a\nMendebaldea Haur Eskola guztiz eraberritzeko lanek aurrera jarraitzen dute guneak egokitu eta berritzeko, eta horrela gisa honetako zentroen baldintzak ezartzen dituen Foru Dekretura egokitzeko. Lanak iazko azken hiruhilabetekoan hasi ziren, eta jada gauzatu dira zabaldutako eraikinaren zein Premín de Iruña pasealekutik haur eskolara sartzeko markesinaren egiturak.\nHirigintza Gerentziak eta Batzordeak aurtengo abuztuan hasiko den ikasturterako amaituta egotea aurreikusten diren lanak bisitatu dituzte. Gauzatzen ari diren jarduketek bereziki eragiten diete lau moduluei, erdiko gunearen klima-egokitzapenari eta haurren babes eta segurtasun elementuak egokitzeari. Lanek 1,3 milioi euroko aurrekontua dute, eta Construcciones Fermín Osés SL enpresa ari da lanak egiten.\nGauzatu dira instalazioekin zerikusia duten lan gehienak, hala nola zoru erradiatzailea, aireztapen hoditeria, iturgintza, saneamendua eta argindarra, eta komun-ontziak eta entxufeak falta dira. Egun hauetan hezkuntza-guneen barruko banaketan ari dira lanean. Isolamendua paratu da horma eta sabaietan, akaberako zoladura egin da eta bukatzen ari dira fatxadako hormen estaldura bertikala. Honela, kanpoko eta barruko zurgintza, sabai aizunak eta beharrezkoa den guztia margotzea bakarrik dago egiteke.\nMendebaldea Haur Eskola 1995ean eraiki zen, eta Premin de Iruña pasealekuaren eta Nafarroako etorbidearen elkargunean dago. Iazko ikasturtera arte, egonaldi osoko 82 leku eskaintzen zituen 0-3 urte bitartekoen zikloan, gaztelaniazko hizkuntza-ereduan eta Bularrekoen, Ibiltarien, Ertainen eta Nagusien moduluetan. Aurtengo ikasturtean haur-eskola itxita egon da guneen egokitzapena egin ahal izateko, eta 0-3 urte bitarteko haurrak beste zentro batzuetara joan ahal izan ziren. Eskolako langileak, guztira, 20 ziren, eta horiek arduratzen ziren zuzendaritzaz, haurren hezkuntzaz, sukaldaritzaz, sukaldean laguntzeaz, garbiketaz eta mantentze-lanez.\nEraikuntza zabaltzea Nagusien gune berria sortzeko\nEskolaren zaharberritzea hezkuntza-eremu guztia barrutik aldatzean datza, Nagusien modulu oso bat eraikitzea barne, baita komunen guneetako zati handi bat hobetzea ere. Eskola erdiguneko patio estali handi baten inguruan dago antolatuta, laukizuzena da eta forma horretatik bi hegal zabaltzen dira ipar-mendebaldera eta hego-mendebaldera, eta hor daude 0-3 urte bitarteko haurren 4 arreta moduluak.\nHilabete hauetan orain arte Bularrekoen, Ibiltarien eta Nagusien guneak izan diren barruko guneak eraitsi dira, oinplano garden eta argitsua sortzeko, eta Ertainen moduluko eraikina zabaltzeari ekin zaio datorren ikasturtean Nagusiendako izan dadin. Gauzak honela, lanen ondoren, ipar-mendebaldean Ibiltari eta Ertainendako guneak egonen dira eta hego-mendebaldean Bularrekoen eta Nagusien moduluak. Haur eskola estalitako patioaren inguruan ordenatzen da, eta Bularrekoen, Ibiltarien, Ertainen eta Nagusien moduluen bihotza izaten jarraitzen du, bertara jotzen baitute denek.\nProiektuak, jada existitzen zen eraikin bat handitzea denez, guztiz iraultzailea izan nahi du barrualdean, baina mimetikoa kanpoaldean, halako moduan non handitzea ez den ia nabaritzen. Hori horrela, gune berri bat sortu da, haurrendako seguruagoa eta baldintza hobeekin tenperaturaz, aireztapenaz eta argiztapenaz bezainbatean. Gune berri honekin lau moduluak 28/007 Foru Dekretuaren irizpide berriekin bat banatzen dira, haur-eskola guztiak araudi horretara egokitu behar baitira.\nJarduketa txikiak ere egin dira administrazio- eta zerbitzu-guneetan, eta osorik berritu dira sukaldea eta emakumezkoen aldagela ikusgarritasun eta zabalera handiagoa emateko, hurrenez hurren.\nBukatu dira Lezkairuko Haur Eskolako lanak, bi isurkiko teilatuekin, zurezko egiturarekin, energia-eraginkortasunarekin eta erdiko plaza baten inguruko barne espazio batekin


¿Sabes lo que bebes? bebes pero no sabes lo que ingieres cuando consumes agua\nHome | Agua Mineral Natural | Nork daki zer edaten duzun?\nNork daki zer edaten duzun?\nNork lideratzen du zure bizitza?\nBadakizu zer edaten duzun?” galderari, gehiengoak “Bai” erantzuten du\nAskok “Bai” erantzuten dute berehalakoan. Froga egin dezakezu zure auzokideekin.\nSusmoa eragiten du erantzunaren berehalakotasuna berak, izan ere galdera bati horren azkar eratzuten dionak…\nOhikoa izaten du alderatu pertzepzioak erantzunean kale egitera bideratzea norbera. Edo besterik gabe, gizurretan ari garelaren seinale izan daiteke, jakitun izanik edo ez gure errakuntzarena. Jarrera erabat giza legezkoa. Gizakion legea da norberaren ezagutzaren limitazioen araberako iritziak ematea. Horrexegatik aurkeztu nahi ditugu hainbat galdera. Norberaren erizpidea lantzen lagunduko diguten galderak luzatzen ditugu.\nTxorrotako uraren informazioari buruzko zure eskubidea nola egikaritu?\nPersona orori gonbitea luzatzen diogu bere herriko txorrotako uraren konposaketa ezagutzera, edo guttienik laginketa guneetako txorrotako urak. Izan ere, irakurketa hauek etxebizitza bakoitzean ateratzen den txorrotako uraren ezberdinak izan daitezke. (Zergatik? Zehazki, zilegi delako pentsatzea, laginketa gunetik norberan etxebizitzara ura daramaten hodiek eragina izan dezaketela irakurketa horietan. Materialak eraginda, egoera edo beren erabilpenaren erruz.)\nZure eskubidea egikaritzeko, Osakidetza – Euskal Osasun Erakundeak biztanleria osoaren esku jartzen du txorrotako uren kalitateari buruzko informazioa bere webgunean Ingurugiro Osasunaren atalaren barruan.\nZure etxebizitzatik gertuen duzun laginketa gunearen irakurketa ezagutzeko:\nZure probintzia eta udalerria aukeratu.\nKontsultari buruzko data zehaztu.\nZehaztu informazioa eskuratu nahi duzun laginketa tokia (zure etxebizitzatik gertuen dagoena)\nEmaitza gisara eskuratuko dugu eskatu laginketa gunean egindako irakurketak, kontsultari egokitu data arten. Edonola, kasurik onenean ura “apta para el consumo” bezala identifikatua izango da.\nIrakurketek CLORO LIBRE RESIDUAL delakoaren mailak aurkezten dituzte. Cloro Libre Residual delakoa, uretan desinfektatze lanak egiten dituen hipoklorito sodikoaren kontzentrazioa da. Modu honetan bermatzen da txorrotako ura mikroorganismo nahiz kutsatzaile patogenoetaz libre dagoela.\nOndorioztatu daitekena zera da; txorrotako ura ez dela purua jatorriz. Izatez, hipoklorito sodikoaren erabilpena legez onartu “kutsagarri kimikoa” da. Honen eragina, txorrotako ura edangarria egitea da, baina ez sanoa.\nZein eragin izan dezake hipoklorito sodikoaren kontsumoak epe luzean? Galdera honen erantzunak erreferentzia egingo dio artikulu honen tituloari – Nork daki zer edaten duzun? -. Zoritxarrez, inork ez du azken galdera honi erantzuteko jarrera azaltzen. Ez da alarma soziala sortu nahi. Guk ezta ere. Soilik personak uraren inguruan erizpide objetiboak eskuratu ditzaten nahi dugu.\nBadakizu zer edaten duzun? Laginketa gunetik edatean, neurri batetan bai.\nUr Mineral Naturalaren inguruko zure informazio eskubidea nola egikaritu?\nErraza. Edaten duzun horren etiketa irakurri besterik ez duzu. Hementxe zehatz-mehatz bere konposaketa kimikoa, osotasuneak eta jatorrian purutasuna duena.\nAlzola Basque Water Ur Mineral Naturalaren etiketa.\nUr Mineral Naturalaren egungo espainiar legedia, espainiako elikadura lege guztien artean zorrotzena dugu.\nBezeroen Ur Mineral Naturalaren inguruko informazio eskubidea betebeharra da botilaratze jarduera dugun enpresentzat. Ontziki bakoitzak bere etiketan iturburuaren izenaz gainera, konposaketa kimikoa, naturala, kutsagarririk gabekoa.\nHonek aditzera ematen digu Ur Mineral Naturala edaten dugunean elikagai purua kontsumitzen ari gara. Litekeena da gainera, elikagai puru bakarra izatea. Hidrokarburoen aztarnarik gabekoa. Eta gure ohiko supermerkatuan eskuratu dezakeguna.\nHorrela zehaztu daiteke, Ur Mineral Naturala sanoa dela, osasungarria. Alzola Basque Water-en kasuan bereziki bere Jatorrizko Purutasunaren bermea dugu. Honek bermatzen duena da urak ez duela gizakiaren eraginik pairatu.\nUr Mineral Naturalen kalitatearen alderdi oinarrizkoenetako bat konposaketa kimiko naturalak aldaketarik ez jasatean datza. Argi Altzolako Ur Mineralarekin. 1843. urtean Erabilgarritasun Publikotzat onartua izan zenetik bere konposaketa kimikoa ez da batere aldatu.\nUraren inguruko kontzeptu okerrak.\nUraren inguruan ditugun kontzeptu okerrak anitzak dira. Kultura gabezia honen zergatiak besteak beste, ezezagutza eta erizpide eza izan ohi dira. Izan ere, horren prisa-larrian bizi gara, esentzian zer garen pentsatzeko tarterik ez dugula. Esentzian %70 ura gara. Eta modu sistemiko eta erratuan uste ohi dugu ur guztiak berdinak izan daitezkela.\nAskok esan digute:\n“Nik ezagutzen dut nire etxeko txorrotako uraren edukia”\n“Nire etxeko txorrorako ura kalitate haundikoa da”\n“Txorrotako ura Ur Mineral Naturala baino kalitate hobea du”\n“Txorrotako ura Ur Mineral Naturala baino merkeagoa da”\n“Txorrotako urek Ur Mineral Naturalak baino guttiago kutsatzen dute”\nGure errespetua persona guztieri. Bai eta hainbat arrazoiengatik, Ur Mineral Natural eta txorrotako uren inguruko ezberdintasunak argitzen dituzten arrazonamendu logiko, legezko nahiz kulturalak baztertzen dituzten guztieri ere.\nAltzolako iturburutik ziurtatu nahi dugu aurreko baieztapenek gordetzen duten eredu okerra. Urak ezberdintzeko gaitasuna ezagutu eta elkarbanatzera gonbidatzen zaitugu. Bai gure arbasoen uraren ezaguera biltzen duen ezagutza, bai eta uraren alderdian eta bereziki Ur Mineral Naturalaren inguruan beren jarduera garatzen duten profesionalena ere.\nAurreko baieztapenen irmotasunaren inguruan hurrengo ikuspuntua elkarbanatu nahi dugu publikoarekin Altzolako iturburutik.\n“Nik ezagutzen dut nire etxeko txorrotako uraren edukia” –> Nork daki zer edaten duzun?\nBaieztapen hau, ausartaz gainera, faltsua da. Faltsua da, baieztatu ahal izan duzun bezala, txorrotako uraren laginketa guneetako irakurketek ematen diguten lauzpabost parametroetatik haratago, txorrotako uraren analisien inguruan ez dugu informazio gehiagorik eskura.\nGure etxebizitza hornitzen duen txorrotako urak izango duen konposaketaren ildotik ia:\nPosible ote da laginketa gunetik haratago bestelako elementu fisiko-kimikorik uraren konposaketan eraginik izatea ?\nZiur zaude ezagutzen duzula zure txorrotako urak dakarrena?\n“Nire etxeko txorrorako ura kalitate haundikoa da” –> Nork daki zer edaten duzun?\nTxorrotako urak giza kontsumorako osasun erizpideak betetzen ditu teorian, otsailaren 7ko 140/2003 Errege Dekretuari jarraituz.\nIrakur daiteke Anexo I. delakoan 5. artikulua, parametro biologiko eta kimikoekin batera.\n“5. Artikulua. Giza kontsumorako uraren kalitateari buruzko erizpideak.\nGiza kontsumorako ura garbia eta osagungarria beharko litzateke izan.\nErrege Dekretuaren efektuetara, giza kontsumorako ura garbia eta osasungarria izango da inongo mikro-organismorik, linburdinkari nahiz sustantzia bere barne izanik, horren kontzentrazioak giza osasunerako arriskua suposatuko ez duenean, eta I. anexoaren A eta B ataletan zehaztu baldintzak betetzen dituenean.\nHorrenbestean ondorioztatu daiteke:\nGiza kontsumorako uraren kalitate erizpideek “ur garbi eta osasungarria” dute mintzagai. Aukera ematen zaio txorrotako urari bere baitan kutsadura maila zehatza izateko. Planteamendua hurrengoa da; bere kontzentrazioa giza osasunarentzako ez dela kaltegarria.\nBeraz, kontsumitzaile gisa txorrotako urak definitzerakoan “kalitate haundiko” bezalako adjetibo zehaztugabeak erabiltzen ditugunean jarrera alferra eta kontraesankorra hartzen ari gara. Sarritan gure egoera beste herrialde batzuetako errealidade ezberdinekin konparatzen ditugulako.\nHonen inguruan egin dezakegun galdera hurrengoa da:\nZiurtatu daiteke aipatu kutsadura maila hauen menpeko esposizioak epe luzean benetan giza-osasunean earginik ez duela?\n“Txorrotako ura Ur Mineral Naturala baino kalitate hobea du” –> Nork daki zer edaten duzun?\nHorren pentsamendu oker zein populistaren aurrean hurrengo 2 alderdiak argitu nahi genuke:\nA) Aurrena, Ur Mineral Naturala elikagaia dela. Txorrotako ura, zerbitzu publikoa.\nB) Txorrotako urari buruz mintzatu garenean giza kontsumorako uraren espainiar legediari so egin diogun bezala, baieztapen hau kontratatu ahal izateko abenduaren 30eko 1798/2010 Errege Dekretuak zehazten duen Ur Mineral Naturalen legedia aztertu dezagun.\nAipatu legeak Ur Mineral Naturalak hurrengo moduan definitzen ditu 2.artikuluan:\n“2. Arikulua. Definizioak.\nErrege dekretu honen efektuetara ulergarri egiten da:\na) Ur Mineral Naturalak: mikrobiologikoki sanoak, beren jatorria urtoki nahiz estratu batetan dutenak eta iturburu batetan berez azaleratu edo sonda, potzu edo lubaki nahiz galeria, edo eta beraien konbinazio baten eskutik artifizialki jaso daitezkenak.\nHauek argi ezberdindu daitezke gainontzeko ur edangarri ohikoetatik:\n1. bere izaeragatik, mineralek, oligoelementu eta bestelako elementuek osatu bere edukiagatik, eta batzuetan, zehaztu eraginengatik,\n2. bere kimika konstanteagatik\n3. bere jatorrizko purutasunagatik,\nberaien lurazpizko jatorriagatik eta kutsadura-arrisku ororen salbu modu naturalean babestuta izanagatik beren ezaugarriak erabatekoak izaten jarraitzen dutelako.“\nOndorioa. Ezin daiteke ur purua eta kutsagarriak onartzen dituen ura parekatu. Dagokigun galdera da:\nAipatu baieztapena egiten dugunean esaten ari garenaz ohartzen al gara orain?\n“Txorrotako ura Ur Mineral Naturala baino merkeagoa da” –> Nork daki zer edaten duzun?\nBiztanleok txorrotako uraren kostua kalkulatzeko erabiltzen duen oinarria, soilik gure etxebizitzan kontsumitu eta isurtzen dugun ur litro kopurua hartzen du kontutan.\nHorrenbestean, gure etxebizitzetara iritsi aurretiko laginketa guneetan “apta para el consumo” den ura biztanleria osoari banatzeko azpiegitura osoak suposatzen duen kostua ez da kontutan hartzen. Orohar, erizpide objetiboen gabeziagatik, ezagutza eta informazioa defizita daudeneko ohiko egoerengatik.\nTxorrotako uraren hornidurarako beharrezko azpiegitura eta bere mantenketarako partida, azpiegitura inbertsioen artean aurrenetako kapituluen artean izan ohi da. Inbertsio hauek gobernu bidez ordaintzen dira eta zuzenki inputatuak izan ohi dira gure zuzeneko zergetan.\nAipatu azpiegiturak bilttzen dtu:\na) Uraren bilketa sistemak\nb) Potabilizazio guneak\nc) Gezatze plantak\nd) Punpaketa estazioak\ne) Banaketa sareak\ng) Irakurketa zerbitzu, ikuskatze, kontrol eta mantenketak, az.\nGure galdera da:\nZer dela eta ez zaio biztanleriari beharrezko eta jakingarri den informazioa helarazten, konparaketa egin ahal izan dezan erizpide objetiboak erabiliz?\n“Txorrotako urek Ur Mineral Naturalak baino guttiago kutsatzen dute” –> Nor daki zer edaten duzun?\nEz da egia, berriz ere.\nTxorrotako urak jatorrian patogenoz josita egon daiteke, bai kimiko zein bioligikoak. Honen esan nahi du bere garbiketa edo potabilizazio prozesuan sortzen diren ezpurutasun edo “hondakinak” kutsadura iturri direla eta beharrezkoa da hauek tratatzea.\nEgungo legediak ahaleginak egiten ditu uraren pradigma aldakorrari egokitzen. Paradigma berri honek uraren kutsadura eredu berriak aurkezten digu, ohikoak diren partikula radioaktibo, nitrito, nitrato, pestizida ea.-etatik haratago.\nMaiztasun haundiarekin kontsumitzen diren Ibuprofenoa eta depresioaren aurkako pilulak, kokaina eta bestelako droga eta botikak present dira gure ibaietako uretan.\nKontrako aldean, Ur Mineral Naturala dugu, zein aztertu bezala eta legeak definitzen duen modura, sanoa den, osasungarria, berez. Gizakiak egun eskura duen elikagai puru bakarra, alegia.\n“Txorrotako urek Ur Mineral Naturalak baino guttiago kutsatzen dute“laren esaera okerra bere egin duenak zeharka baino ez du antzematen uraren gaia, beharbada elikagai industriak plastikoa erabili ohi duelako.\nUr Mineral Naturala botileratzeko Polietilenozko Tereftalatoa, PET-a alegia, erabiltzen da. PET-ak hamaika aldiz baimentzen du bere birziklapena eta hainbat esparrutan du erabilpena (jantzigintza, elikadura, 3D-ko inpresiorako filamentu gisa, ea.).\nProduktu ontziratua merkaturatzen duten enpresak, artean Ur Mineral Naturala botilaratzen dutenak, behartuak daude merkaturatzen duten ontziki bakoitzaren birziklapena bermatuko duen kostua ordaintzera, bitartekari lanetan Ecoembes delarik. Ecoembes irabazi-asmorik gabeko erakundea da, bere bazkideak enpresa pribatuak direlarik eta ez Administrazio Publikoa.\nKontsumitzaile gisa, Ur Mineral Naturala edan eta hondakina sortzen dugunean PET ontzia dagokion kontenedorean lekutzen ez badugu, orduan ari gara kutsadura sortzen. Kutsadura personak sortzen du bere jarrerarekin eta ez ontzikiak.\nBeraz eta logikaz:\nNor da kutsatzailea, pertsona bere jarrerarekin edo eskura dugun elikagai puru bakarrak?\nEdaten dugun urari buruzko ondorioak\nBadakigu zer edaten ari garen, Ur Mineral Naturala edan eta bere etiketa irakurtzen dugunean, edo soilik bere konposaketa kimikoa ezagutzen dugunean.\nTxorrotako ura edaten dugunean, fede kontu bat da, ez bait dugu ezagutzen edaten ari garenaren konposaketa eta gure osasunari ekar dakizkion gaixotasun edo egonezinak epe luzera begira.\nUr Mineral Naturalaren garrantzia hidratazio egokia izateko garaian. "Ur Mineral Naturala edaten duten personek txorrotatik…


20140422_simuladores - Info - UPV/EHU\nSistema fisiko helezinak ikertzeko simulagailu kuantikoak garatu dituzte\nUPV/EHUko ikerketa bati esker, eskala mikroskopikoko prozesu fisikoak deskribatzen dituzten zehaztasun handiko simulagailuak garatu dituzte\nLehenengo argitaratze data: 2014/04/22\nSimulagailu kuantikoek sistema biologikoen, kuantikoen eta argiaren abiaduran mugitzen ari diren partikulen portaera berregiten dute, eskala mikroskopikoan. Sistema horiek zehatz mehatz ezagutzeak hainbat aplikazio emango ditu, hala nola zelula fotovoltaiko eraginkorragoak eta farmako espezifikoagoak. Sistema fisiko konplexuen dinamika ikertzeko simulagailu kuantikoak diseinatzen ari dira UPV/EHUko Kimika Fisikoaren Saileko ikertzaile batzuk.\nMekanika kuantikoaren bidez, eskala mikroskopikoan gertatzen diren prozesu fisikoak deskriba ditzakegu; haren bidez, atomo eta molekulen egonkortasuna, konposatu kimikoen erreaktibitatea eta erradiazioaren eta materiaren arteko elkarrekintzaren emaitza iragar ditzakegu, besteak beste. Egoera horiek guztiek gure mundu fisikoaren oinarria osatzen dute, eta ezin dira azaldu fisika klasikoaren esparruan. "Maila kuantikoan gertatzen diren prozesu fisikoak eredu matematiko oso sofistikatuei zor zaizkie, eta eredu horiek ezin dira ikertu gaur egungo ordenagailuekin, haien muga konputazionalak direla eta", azaldu du Jorge Casanova doktoreak, UPV/EHUko Kimika Fisikoaren Saileko ikertzaileak. Sistema fisiko horien konplexutasun konputazionalaren arazoarentzako konponbide posible bat izan daiteke plataforma edo teknologia kuantiko bat erabiltzea simulagailu gisa.\nSimulagailu kuantikoak gai dira sistema fisiko jakin baten dinamika birsortzeko, ohiko ordenagailuen mugak gaindituta. Simulagailu kuantiko eraginkorrak garatzeko dauden teknologia guztien artean, ioiak harrapatzeko teknologian zentratu da UPV/EHUko ikertzaile-talde hau. "Funtsean, atomo bakanak ingurune kontrolatu batean isolatzean datza sistema horien funtzionamendua; hala, ez dago interferentziarik inguruarekin. Gero, laserren bidez, hainbat operazio egiten dira, hala nola atomo horien elektroiak kitzikatu edo deskitzikatu. Modu horretan, ikertu nahi dugun sistemak bezala joka dezan lortzen dugu", azaldu du Casanovak, lanaren egile nagusiak.\nIoi harrapatuen teknologia horretan oinarrituta, simulazio kuantiko kontrolatuak egiteko hainbat protokolo diseinatu dituzte Casanovak eta haren kolaboratzaileek. "Fisiko teorikoak gara gu; gero esperimentu jakin batean gertatuko diren prozesuak diseinatzen egiten dugu lan. Mekanika kuantikoaren legeetan oinarritzen gara, lege horiek arautzen baitituzte sistema hauek, eta ideiak proposatzen ditugu; gero, ideia horiek gurekin elkarlanean aritzen diren laborategietan egiaztatzen dira", azaldu du ikertzaileak.\nHainbat egoera fisikotarako simulagailuak\nIkerketan zehar, zenbait egoera fisikotarako simulazio kuantikoko protokoloak diseinatu ditu UPV/EHUko taldeak. Sistema erlatibisten simulagailu bat izan zen lehenengoa, hau da, argiaren abiaduraren antzekoan mugitzen diren partikulen simulagailu bat. "Ez da esperimentu hutsala; izan ere, erabilitako ioiak geldirik daude, eta, hala ere, argiaren abiaduran mugitzen ariko balira bezala joka dezaten lortzen dugu". Kimika Fisikoaren Saileko talde honek proposatutako esperimentua Austrian egin zen, "eta nahiko oihartzun handia izan zuen nazioartean, mundu osoan lehenengo aldiz lortu baitzuten mugimendu-egoera ionikoen kontrol kuantiko hain handia", azaldu du Casanovak.\nLortutako arrakastaren ondoren, beste mota bateko sistemetarako simulagailuak proposatzen jarraitu zuten, hala nola interakzioan dauden fermioien eta bosoien sistemetarako. "Oso garrantzitsua da pauso hori", azaldu du Casanovak. Izan ere, naturan bi motatako partikulak daude batez ere: fermioiak (atomoetan, adibidez, elektroiak) eta bosoiak (fotoiak edo argi-partikulak, edo Higgs-en bosoia). "Gure asmoa zen ikergai genuen sistema modu artifizialean diseinatzea, hartatik informazioa atera ahal izateko. Sistema horien arazoa da dinamika hain konplexuak dituztela ezen ezin dela haietara iritsi ordenagailu klasikoetan egindako eragiketen bidez. Hau da, ongi ezagutzen ditugu dinamika hori deskribatzen duten ekuazioak, baina ezin ditugu ebatzi".\nAurrerago, beste bi motatako simulagailuak proposatu zituzten. Alde batetik, eremu kuantikoen teorien ereduen simulagailuak diseinatu zituzten. Teoria horiek "prozesu oinarrizkoenak deskribatzen dituzte, hala nola azeleragailuetan gertatzen diren partikula-sorten arteko talkak -zeinak oso konplexuak baitira-", azaldu du Casanovak. Bestetik, kimika kuantikoko ereduen simulazioan zentratu ziren: "Proposamen horri Harvardeko Unibertsitateko ikertzaile batzuekin elkarlanean heldu diogu. Hain zuzen, kimika kuantikoko molekulen ereduetarako protokolo espezifiko bat diseinatu genuen han". Simulagailu kuantiko bat eta ordenagailu kuantiko bat elkartzea ere proposatu zuten han, "simulazio kuantikoen moldakortasuna handitzeko kontzeptu berri bat; esparru matematiko bat sortu genuen, simulagailuei lan gehiago egiteko aukera ematen diena".\nHonela azaltzen du Casanovak simulagailu kuantiko horiek guztiek ikuspegi teknologikotik duten interesa: "Farmazia-industria osoa, industria kimikoa eta materialen industria, bai eta energia-industria ere, funtzio jakin baterako eraginkorragoak izango diren molekulak diseinatzen ari dira. Esate baterako, zelula fotovoltaikoek, eguzki-energia xurgatzeko erabiltzen ditugunek, iristen zaien energiaren % 20 bakarrik xurgatzen dute gaur egun. Bada, eguzki-energia xurgatzeko molekula eraginkorragoak izateak zelula fotovoltaikoen energia-aprobetxamendua handituko luke. Horretarako, gai izan behar dugu molekulak diseinatzeko, eta jakiteko nola jokatuko duten".\n"Nik uste dut 5-10 urtean gai izango garela prozesu jakin batzuetako -hala nola eguzki-energia xurgatzeko- molekula espezifikoak garatzeko, bai eta material eta medikamentuak diseinatzeko ere. Sistema konplexuak ulertzera heltzen garenean, aurrez jakin ahal izango dugu nola jokatuko duten, eta jakintza horretan oinarritutako teknologia berria diseinatu ahal izango dugu".\nIkerketa hau Jorge Casanova Marcosen doktoretza-tesian kokatzen da. Tesia Enrique Solanok zuzendu du -Ikerbasque irakaslea da UPV/EHUko Kimika Fisikoaren Sailean-. Ikertzaileek garatutako simulazio kuantikoko protokoloen prozedura esperimentalak Europako hainbat laborategitan egin dira (UPV/EHUko Kimika Fisikoaren Sailaren kolaboratzaileak dira). Nazioarteko kolaboratzaileen artean, unibertsitate eta institutu hauetako ikertzaileak nabarmendu behar dira: Harvardeko Unibertsitatea (AEB), Innsbruckeko Unibertsitatea (Austria), Walther-Meissner institutua (Alemania), Tsinghua Unibertsitatea (Txina), eta Queenslandeko Unibertsitatea (Australia).\nTesi honen berri 19 argitalpenetan eman da, nazioarteko hainbat zientzia-aldizkaritan. Haien artean nabarmentzekoak dira Physical Review Letters aldizkarian -mundu mailako fisika-aldizkari entzutetsuenean- argitaratutako zazpi artikuluak.\nM.-H. Yung, J. Casanova, A. Mezzacapo, J. McClean, L. Lamata, A. Aspuru-Guzik eta E. Solano. 2014. "From transistor to trapped-ion computers for quantum chemistry". Scientific Reports 4: 3589. doi:10.1038/srep03589.


About: Sigismund Thalberg\nSigismund Thalberg (Geneva, Suitza, 1812ko urtarrila - Posillipo, Italia, 1871ko apirilaren 27a) musikagilea eta XIX. mendeko pianojole ospetsuenetakoa izan zen. Hummel, Sechter, Kalkbrenner eta Moschelesen ikasle izan zen. Hamalau urte zituelarik Vienako aretoetan hasi zen jotzen. 1830. urtean Alemanian eta Ingalaterran eman zituen kontzertuak. 1836. urtean Parisen hartu zuen bizilekua, eta F. Liszt ezagutu zuen. Ameriketako Estatu Batuetan ere eman zituen kontzertuak. Thalbergek, XIX. mendeko pianista bikain gehienek bezala, bere lanak jotzen zituen. Bi opera, kantuak eta pianorako lan asko idatzi zituen. (eu)


Aldaketak Urnietako Idiazabal kaleko sarbidean, taxi-parada zaharretik - Urnieta - Aiurri.eus\nAldaketak Urnietako Idiazabal kaleko sarbidean, taxi-parada zaharretik\nAiurri 2019-06-10 11:40\nArgazkia: Urnietako Udala\nTaxi parada zaharretik Idiazabal kalerako irteeran bi aldeetara irteteko aukera izango da ekainaren 10etik aurrera, eta ez eskubira soilik orain arte bezala. Eremu horretan bi errail izango dira berriro, eta kotxeek lerroan aparkatu beharko dute baterian beharrean.\nUrnieta gero eta herri atsegin eta irisgarriagoa lortzeko bidean beste aurrerapauso garrantzitsua eman nahi du udalak Zaldundegi jatetxearen parean dauden bi aldeetako espaloiak bi metrora zabalduta. Espaloiak zabaldu ahal izateko errepideko bi errailei zati bat kenduko zaie; ibilgailuentzako errail bakarreko semaforodun ordezko pasabidea egingo da. Obra hori gauzatu aurretik, ordea, froga epealdi bat gauzatu du udalak irtenbide egokia dela baieztatzeko. Horretarako, errepideko puntu horretan errail bakarra sortzeko behin-behineko barrerak jarrita egon dira azken hilabeteetan.\nAldaketa horrekin lotuta beste hiru ere jarri ziren abian. Horien artean aurkitzen zen taxi parada zaharretik Idiazabal kalerako irteera, derrigorrean eskubiruntz irteteko ipini zena. Froga epealdian herritarrek helarazi diote udalari taxi-parada zaharretik eskubira irteteko aukera bakarrik eskainita, herriko gune jakin batzuetara joateko ibilbide luzea egin behar dela. Beraz, eskaera horiek aintzat hartuta, berriro ere Hernanira eta Andoain aldera irtetea ahalbidetuko du udalak, aukera horrekin auto pilaketak sortzen diren edo ez ikusteko. Auto pilaketarik sortzen ez bada horrela mantenduko da obra amaitzean, eta, gainerakoan, egungo egoerara itzuliko da.


Komunetan ur-kontsumoa erregulatzeko aholku errazak eta praktikoak | blogmcp\nKomunetan husten den ur-bolumena etxebizitzan dugun modelo-motaren araberakoa da neurri handi batean. Izan ere, modelo zaharrenetan 20 litrotik gora botatzera hel daiteke eta kontsumo baxukoetan 4 litro inguru. Zure komunak ur gehiegi deskargatzen duela iruditzen bazaizu, kontsumo hori erregulatzeko truko errazak eman nahi dizkigu argitalpen honetan.\naholkuak - esku-trebea - etxebizitza - komunak - Ura\nBainugelarako produktu sanitarioetan Europako espezialista den Geberit etxeak hau gogorarazten digu: “Hain egunerokoa, ohikoa eta askotan hain axolagabea den keinu batek, komuneko ponpari tiratzeak, egunean 33 litro ur edangarri erabiltzea dakar batez beste etxebizitza bakoitzeko. Horrek esan nahi du gutxi gorabehera eguneko kontsumoaren bostena komunetik behera joaten dela”.\nHori dela-eta, berriro ere Juanjo Iriarte Emausko Trapuketarien arteko “esku-trebearengana” jo dugu, bideo labur batean motxila erako komunetan ur-emaria erregulatzen erakuts diezagun eta, hartara, gehiegizko kontsumoa saihestu dezagun.\nKOMUNETAKO TANGAN EGIN LITEZKEENAK\nJeneralean txikiak izan arren, komuneko tangan kontuan hartu beharreko hiru gailu egoten dira.\n– Deskargarako botoiak. Zure komunak botoi bikoitza badu, horrek esan nahi du estuena sakatuta gutxi gorabehera zabalena sakatuz gero kontsumituko duzunaren erdia erabiliko duzula.\n– Tangak betetzeko mekanismoak. Juanjo Iriartek gomendatzen digu hiru modutara eragiteko mekanismo honen buiaren edo flotagailuaren gainean, tangaren antzinatasunaren arabera.\n– Buia zaharretakoa bada, haga batek eutsitako zilindro-forma duena, hura beherantz tolestu besterik ez duzu egin beharko, tangaren betetze maximoa markatzen duen flotagailua ukitzean ur-maila murrizteko.\n– Buia torloju baten mende badago, hari eragin beharko diozu, pitin bat irekiz, betetze-mekanismoa erregulatzeko.\n– Ez baduzu argi ikusten flotagailua, baizik eta hodi bat baduzu eta bertan pieza karratu bat ikusten bada, kortxo modukoa edo plastikozkoa, hari eragin beharko diozu. Beherantz edo gorantz biratu beharko duzu, zure tangako ura zein mailataraino iristea nahi duzun erregulatzeko.\n– Tangaren barnealdea. Nork ez du entzun objektu astun bat edo plastikozko botila bat barnean sartzeko trukoa uraren maila gutxitzeko? Gure esku-trebea ez da neurri horren oso zalea, izan ere, objektua mugitzen edo gurutzatzen bada, komuna ez ibiltzea ekar baitezake. Dena den, neurri praktikoa iruditzen bazaizu, ziurta ezazu, botila bat sartzen baduzu, urez beteta dagoela eta, batez ere, ongi itxita.\n8 litroko tanga baten ur-kontsumoaren erdia murriztuta, batez beste, 6.000 litro-ur aurreztu ahal izango lirateke urtean. Familia baten igerilekua betetzeko kantitate nahikoa, hain zuzen. Merezi du, ezta?\nEta zuk zein truko erabiltzen dituzu komunetako ur-kontsumoa gutxitzeko? Kontatu. Argitalpen hau sareetan partekatzera edo blogaren feed-ean edo gure buletinean harpidetzera gonbidatu nahi zaitugu.


AHTri bultzada bat emateko Sustapenarekin batzartu nahi dute Eusko Jaurlaritzak eta EAEko hiru hiriburuek - Debagoiena - Goiena.eus\nAHTri bultzada bat emateko Sustapenarekin batzartu nahi dute Eusko Jaurlaritzak eta EAEko hiru hiriburuek\nLeire Kortabarria 2016-12-26 16:07\nDonostia, Bilbo eta Gasteizko alkateak, Ekonomia Garapen sailburuarekin.\nJaurlaritzak eta hiriburuek AHTko sarbideak aztertu nahi dituzte Espainiako Gobernuarekin, eta horretarako batzarra eskatu dute Sustapen ministro Iñigo de la Sernarekin.\nEkonomia Garapen eta Azpiegitura sailburu Arantza Tapiak bilera izan du Bilboko, Donostiako eta Gasteizko alkateekin, Juan Mari Aburto, Eneko Goia eta Gorka Urtaran, hurrenez hurren, joan den eguenean Sustapen ministro Iñigo de la Sernarekin izandako bileraren berri emateko eta beste bilera bat eskatzeko. Helburua izango da Sustapen ministroarekin aztertzea AHTk hiriburuetan izango dituen sarbideak.\nHiriburu bakoitzerako formula bat\nSailburuak eta alkateek elkarrekin aztertu dituzte De la Sernak egindako jakinarazpenak, AHTk hiriburuetan izango dituen sarbideen inguruan. Ados agertu dira hiriburu bakoitza desberdina dela, izango dituen erabiltzaile kopuruarengatik, morfologiarengatik eta lurperatzeko aukerak izango duen bideragarritasunarengatik.\nIzan ere, Sustapen Ministerioak AHTren sarbidea lur-azpikoa izan dadin nahi du Bilbon eta Gasteizen; bada, bi alkateak eta sailburua formula horien bideragarritasun ekonomikoa aztertzera konprometitu dira.\nBestalde, Donostiari dagokionez, Goia eta Tapia pozik azaldu dira Sustapen Ministerioak Eusko Jaurlaritzaren esku utzi izanagatik sarbidea egiteko obrak. Atotxa inguruan egin nahi da sarrera, eta Tabakalera inguruko tren eta autobus geltokien sinergiak hari batu nahi dizkiote.\nBergarako lotuneko obrekin batera\nSailburua eta hiru alkateak ados daude ere sarbide-proiektuak “estrategikoak” direla “hiriburu bakoitzarendako eta Euskadi osorako”, eta horregatik, De la Sernarekin batzarra eskatu dute eta AHTri bultzada emango dioten Erakunde arteko Batzordeak “lehenbailehen aktibatzen” ahaleginduko dira.\nHelburua da 2017. urtean batzorde horiek hiriburu bakoitzerako eraikitze-proiektu bat bukatuta eta lizitatzeko gertu edukitzea, obra horiek Bergarako lotuneko obrekin “batera” egin daitezen.\nEneko Azkarate 2016 abe 22 Bergara\nArantxa Tapia Eusko Jaurlaritzako Ekonomiaren Garapena eta Azpiegituretako sailburua Iñigo de la Serna Espainiako Sustapen ministroarekin ba...


Isilpetik agertokira | EIBZko liburutegia\nAitziber Laskibar Lizarribar / 2013-02-07 / 1.559 hitz\nEuskal gatazkak eragindako ondorioei eta aterabideari buruz ikus-entzunezko asko plazaratu dira azkenaldian. «Ez da kasualitatea», diote egileek.\nMomentua da. Orain arte isilpean izandako minak askatzeko garaia. Bizipenak elkarri kontatu eta elkarri entzutekoa. Bata bestearengana hurbiltzen saiatzekoa. Bestearen sufrimendua ere ulertzekoa. Euskal gatazka gainditzeari begira, herritarrak protagonista bihurtzeko garaia da, euskal auziarekin lotutako hainbat ikuspuntu ikus-entzunekoen bidez azalaraztera murgildu diren zuzendarien hitzetan. Elkarbizitzarako lehen urratsak egiteko premiak eraman ditu gatazkaren ondorioei, muinari eta konponbideari buruzko ikus-entzunekoak egitera, egileen beraien esanetan, eta egia desberdinak plazaratu beharra da azkenaldian horrenbeste dokumental sortu izanaren arrazoia. «Ez da kasualitatea».\nSu txikian antzerkiaren, Barrura begiratzeko leihoak, Hablan los ojos, Mariposas en el hierro eta Memorias de un conspirador dokumentalen, eta Gazta zati bat filmaren zuzendariekin izan da BERRIA. Baita ikus-entzuneko horietako gehienak bilduta Eraikiz zikloa antolatu duen Errenteriako Udaleko buruarekin ere: Galder Perezekin, Josu Martinezekin, Gorka Espiaurekin, Bertha Gaztelumendirekin, Angel Amigorekin, Jon Maiarekin eta Julen Mendozarekin. «Ez da kasualitatea horrenbeste film orain sortu izana», diote guztiek.\nBukaera, hasiera, jarraipena\nEuskal Herria gaur egun dagoen garaia aipatzen dute denek loraldi horren arrazoi gisa. «Iraganaren eta geroaren arteko banaketa unean gaude», dio Galder Perezek. «Gertaera handi asko» izan direla ohartarazi du, ETAk jardun armatua behin betiko amaitu izana zein Aieteko Konferentzia mugarri nagusitzat jarrita. «Bukaera bat egon da, hasiera bat izan da, eta jarraipen bat du, ordura artekoa hautsi duena».\n«Ez da hamarkadatan iraun duen sokaren beste etapa bat gehiago», azaltzen du Jon Maiak egungo egoera; «beste parametro batzuez ari gara. Gatazkaren blokeo egoera ziklikotik atera gara».\n«Egoera aldatzera joan den bakoitzean agertu dira halako fenomenoak», Josu Martinezen esanetan. Trantsizio garaiarekin alderatu du egoera, orduan ere egoera politiko eta sozialarekin lotutako dokumental eta film mordoa sortu zirela gogoratuta.\nAdibide bera jarri du Angel Amigok: «Trantsizio hasieran zinema asko egin zen, nahiz eta orduan zinema historikoa zen gehiago; historia ukatua izan genuen, eta mundu guztiak kontatu nahi zuen ordura arte existitzen ez zen historia».\nKontatzeko «beharra» dagoela dio Bertha Gaztelumendik; «partekatzeko premia» duela gizarteak. Egoera politikoa irauli izanak «gauzak aldatzeko gogoa» eragin duela iruditzen zaio, eta horixe erakutsi duela halako dokumentalek herritarren artean izan duen harrera onak ere: «giro berriak beharra eta desioa piztu du, eta jendea harrapatu du».\nGorka Espiauren iritziz, «gauzak beste era batean kontatzeko beharrak» sortu ditu bizipen pertsonaletatik abiatutako dokumentalak, eta horretan zerikusi zuzena du hedabide handiek ikuspegi batzuk isilarazi izanak. Oraindik ere «kontakizun bakarra inposatu» nahi dutela dio, eta horren adibidetzat du EITBren jarrera. Alde guztietako biktimak aurrez aurre jarri eta batak bestearen mina ulertuta elkarrengana gerturatzeko esperientzia telebista publikoan plazaratzeari uko egin zion ETBk. Herri dinamikari eutsita, herriz herri erakutsi du dokumentala Espiauk.\nAntzeko zerbait gertatu zaie Martinezen eta Amigoren lanei, baina Donostiako Zinemaldiarekin. Barrura begirako leihoak —bost euskal presoren bizipenak jasotzen ditu— zinemaldian proiektatzeari uko egin zioten azken unean, Espainiako Barne Ministroak filma jo-puntuan jarri ostean. Donostiako Udalak dokumentala diruz lagunduko zuela-eta, Bildu legez kanporatuko zuen mehatxua egin zuen. Herritarren ekarpenetik jaso zuen azkenean lana ordaintzeko dirua filmak.\nAmigoren Memorias de un conspirador dokumentalak bake prozesuaren abiapuntutzat jotzen diren elkarrizketak ditu oinarrian bere protagonista nagusietako baten ahotik: Jesus Egigurenek Arnaldo Otegirekin bake beharraz mintzatzen hasi zenetik izandako esperientzia kontatzen du lehen pertsonan, bizipen horiek eragin dizkioten uste eta sentipenak jasota. Hori ere argitara ez eramatea erabaki zuen zinemaldiak. Herrietan antolatutako saioetan aritu da bere lana erakusten Amigo.\nTabu, debeku eta borrokak\nMartinezek argi du: oraindik zenbait gai azaltzeko modu batzuk «tabu» dira. Hala ere, herritarrak agintarien aurretik daudela dio; urratsak egiteko prestasuna badutela, nahiz eta oraindik «aurreiritziak» handiegiak direla iruditzen zaion. Edozein kasutan, azkenaldian plazaratutako dokumentalek erakutsi dute, Martinezen hitzetan, «bata bestea aitortzeko prest» dagoela. Salatu du ez ETBn eta ez Donostiako zinemaldian ez dela hori gertatu.\nIzan ere, debeku horien atzean hegemonia gorde nahia dagoela uste du: «Seme-alabei zein historia geratuko zaien» erabakitzea. Talde sozial eta politikoen artean «kontakizunaren hegemonia» izateko borroka handi bat dagoela dio, eta diskurtsoetako bat estaltzen jarraitzen dela oraindik.\nDokumental politikoak egiten duela hogei urte hasi zen Amigo, eta antzeko interpretazioa egin du: «Jasoa geratzen ez den kontakizuna ez da existituko etorkizunean». Gabezia handiak ikusten ditu oraindik. Milaka pasarte eta bizipen kontatu gabe daudela ohartarazi du. Ahalik eta dokumental gehien egin behar direla, lehenbailehen. 36ko gerrako testigantzak betiko galtzen ari direla jarri du adibide, garai hartan bizi izan zirenak hiltzen ari baitira.\n‘Braveheart’ baten ametsa\nPerezek beste film mota baten falta sumatzen du; ikuslearentzat erakargarriago izango diren eta film itxura izango duten fikziozkoak; «oso periodistikoak dira oraindik egiten direnak; gehiegi».\nMaiak euskal gatazkaren inguruko «film handien falta» sumatu du. Mel Gibson aktorea protagonista izan zuen Braveheart filmari inbidiaz begiratzen dio: «Funtsezkoa izan zen Eskoziarentzat, bere gatazka mundu osoan zabaldu zelako».\nBadaki ez dela erraza halakorik lortzea. Euskal Herrian antzeko zerbait sortzeko industriarik ez dagoela arrazoitu du; «estaturik gabeko hizkuntza gutxitu bat dugu, gainera…». Baina «halakoetarako garai egokia» zabaltzen ari dela dio, eta «uste baino lehen» etorriko direla horiek ere.\nEuskal Herriko gatazkari buruz egiten ari diren dokumentalak ere baliagarriak dira, elkarrizketatu guztien ustez. Bat egin dute filmen emariaren betebeharrari buruz. Guztiek erabili dute «hausnarketa» hitza.\n«Garai berezi batean bizi gara, erreflexioa egiteko garaia da, eta dokumentalak badu hori beste patxada batez egiteko gaitasuna», azaldu du Espiauk. Uneotan «ñabardura» guztiak biltzeak berebiziko garrantzia duela ohartarazi du; «ikuspuntu desberdinak plazaratu behar dira, xehetasunekin». Hausnarketa pertsonalei heltzea eta horietako bakoitza- ren alde humanoa jorratzea premiazkotzat du.\nHedabideek ez dutela horretarako esparrurik eskaintzen adierazi du, eta nagusiak «narratiba bakar bat ezartzeko ahaleginetan» murgilduta daudela gainera. «Komunikabide nagusiek narratiba bakar bat inposatzen saiatzen jarraitzen badute, ez da posible izango benetako adiskidetze prozesu bat martxan jartzea», ohartarazi du.\n«Bakoitzak barruan duena erakusteko eta hausnarketa sustatzeko» dira beharrezko eta baliagarri halako dokumentalak, Amigoren ustez; baita Perezen ustez ere. «Herri honetan gorreria eta itsukeria handia izan dugu; ez diogu begiratu aldamenean dagoenari zer gertatzen zaion edo zer sentitzen duen. Baina denok elkarrekin bizi behar dugu, eta itsukeria hori hautsi egin behar da». Hortaz, gatazkaren inguruan egiten ari diren film eta antzerkiek horren gainean gogoeta egiteko aukera ematen dutela dio. «Ez da ondorioak emateko garaia; hausnartzeko garaia da».\nArteak aukera hori ematen duela azaldu dute elkarrizketatuek. Maiaren ustez, «politikak ez du politikarien esku soilik egon behar», garrantzitsuegia baita horretarako. Hortaz, politikari eta instituzioei guztien etorkizuna baldintzatzen duten horrenbeste gai delegatu ordez, gizarteak berak bere historiaren eta etorkizunaren protagonista bihurtu behar duela iruditzen zaio. Hargatik plazaratzen dizkiote bestelako gogoetak kultur eragileek gizarteari. «Herritarrek ez dute bide askorik parte hartzeko, eta horretarako baliabideak eskaini behar zaizkio».\nEta lan horretan kulturak zeregin handia duela deritzo: «Gatazkari buruz aritzean, beharrezkoa da ikuspegi humanista kulturala. Kultura da nola gauden elkarrekin, nola harremantzen, komunikatzen garen; kulturarik gabe ez dago ez herri bat eraikitzerik, ez elkarrizketatzerik».\nBeraz, herritarren parte hartzerako tresna gisa egin du Gazta zati bat dokumentala Maiak, autodeterminazio eskubideari buruz; «herritarren lidergoa» aldarrikatzeko.\nGaztelumendik kezka bati erantzun nahian ekin dio filma egiteari: «Benetako bakea nahi badugu, indarkeriez hitz egin behar da; ez dago indarkeria bakarra, eta guztiak hartu behar dira aintzat». Horregatik sentitu zuen «bakeaz eta emakumeaz» hitz egiteko premia. «Emakumeen parte hartzea ezinbestekoa da; ezin da alboan utzi», dio. «Gatazken ebazpenetan gauza asko alboratzen dira, eta aurrera begira jarri nahi badugu, gizarte hobeago baterako osagai guztiak hartu behar dira kontuan».\nMota askotako indarkerien biktima izan diren emakumeen kontakizunak bildu, eta harro dago jaso duenaz: «Biktimak izan arren, mina indar bihurtzeko gai izan dira; bestelako harreman bat lantzeko». Esperientzia latzei buelta eman dieten emakume horiengandik ikasteko asko dagoela adierazi du Mariposas en el hierro filmaren zuzendariak.\nHalako sormen lanak herritarrentzako baliabidea direla esan dute egile guztiek, eta Julen Mendoza Errenteriako alkatearen hitzetan, hala direla frogatua geratu da bera buru duen udalak egin duen proiektuan. Saio berritzaile bat egin du udalak, helburu argi batekin: adiskidetze, konponbide eta bakerako bidean «urrats txiki bat» egitea. Gatazkaren alde desberdinak jorratzen dituen lau film eta antzerki bat «aitzakiatzat» hartu, eta ziklo bat antolatu du: Eraikiz. Ikus-entzunekoak herritarren aurrean erakutsi, protagonistak bertara eraman, eta hausnarketa zein eztabaidaguneak ireki ditu.\nItzelezko arrakasta lortu du egitasmoak. Zinema aretoa lepo bete du emanaldi guztietan; kultura politiko denetako herritarrak elkarren ondoan eseri ditu, baita alde guztietako biktimak eta politikariak ere. Areago, udaleko alderdi guztiek antolatu dute egitasmoa, elkarlanean: Bilduk, PSEk, EAJk, PPk eta Ezker Anitzak.\nZikloa ez dela «kasualitatez» sortu aitortu du alkateak; «beste garai batean ezinezkoa» izango litzatekeela, eta lan handia duela atzean. Harro dago lortutakoaz: «Elkar ezin ikusi egon direnek elkarrekin hausnartu dute». Eta horixe nahi zuen; herritarrei elkarrengana hurbiltzeko tresna bat eskaintzea.\nIkus-entzunekoen emanaldiak hartarako baliabide ezin hobeak direla dio, «ez duelako eskatzen filmetan ateratzen dena partekatzea». Josu Martinezek ere «arteak bizikidetzan laguntzeko duen gaitasuna» goratu du, eta Galder Perezek halako «topaguneak» herriz herri egitearen egokitasuna aipatu ditu. «Eredugarria» iruditu zaio proiektua Bertha Gaztelumendiri: «Posible dela erakutsi du».\nErrenteriako alkateak, arrakasta ikusita, zikloa egonkortzeko asmoa plazaratu du.\nZinema, gatazken berri mundu osoan emateko bide eraginkorra\n«Zure herriko gatazka munduan ezagutu dadin nahi baduzu, egizu film handi bat, superprodukzio bat». Gero eta indar handiagoz zabaltzen ari den ustea da. Gehiegikeria izan daiteke baieztapena, baina ez da ezerezetik sortutakoa. Braveheart da frogarik garbiena. Eskoziari buruz ordura arte zegoen ezagutza zein interesa eta ordutik aurrerakoa ez da bera. Areago, Eskoziaren beraren bide politikoa aldatu duela diote askok.\nIpar Irlandako gatazkaren berriemaile kutuna ere izan da zinema: In the name of the father (Aitaren izenean) edo Bloody sunday dira aipagarrienak, beste film askoren artean.\nHegoafrikari zein arrazakeriari lotutako borrokak The color purple (Purpura kolorea), The Mississippi burning (Mississippi sutan) edo Invictus filmek zabaldu dituzte munduan, besteak beste.\nKategoria Berria egunkaria, Gizartea, etiketak 2013, Aitziber Laskibar, Berria, Gizartea by Amaia. Gorde lotura.


Ebrok batez besteko balioak baino tritio-maila handiagoak ditu, Segurtasun Nuklearreko Kontseiluaren arabera. | Consumer\nEbrok batez besteko balioak baino tritio-maila handiagoak ditu, Segurtasun Nuklearreko Kontseiluaren arabera.\nElementu erradioaktibo hori Tarragonako Ascó zentraletik dator.\nSegurtasun Nuklearreko Kontseiluak (CSN) atzo jakinarazi zuenez, aurtengo lehen seihilekoan Ebro ibaiko uretan jasotako zenbait laginek batez besteko tritio-balioek baino kontzentrazio handiagoa dute. Tritio hori Ascoko zentral nuklearretik (Tarragona) datorren elementu erradioaktiboa da.\nTarragonako Ur Partzuergoak Ebroko uren kalitate erradiologikoaren kontrola egiten du aldian behin, eta, 2002ko urtarrilaren 25ean, martxoaren 12an, apirilaren 24an eta uztailaren 10ean jasotako laginetan, litro bakoitzeko 55,2 bequerelioko (desintegrazio erradiaktiboa neurtzeko unitateak) jarduera-kontzentrazioa neurtu du. Datu horiek Ascoko zentralari jakinarazi zitzaizkion, eta hark Segurtasun Nuklearreko Kontseilura eraman zituen, segurtasun eta babes erradiologikoaz arduratzen den erakundera.\nBestalde, CSNk atzo jakinarazi zuen, bere komunikatuan, batez besteko balioarekiko kezka 1990az geroztik azterketa horietan lortutako batez besteko balioekin (gutxi gorabehera 10 bequerelio litroko) eta une horretara arte erregistratutako 40 balioarekin konparatzean sortzen dela; 1978tik hona erradionuklehonentzat lortutako balioak, berriz, batez beste 7 bequerelio dira litroko.\nDatu horiek gorabehera, CSNk dio “kopuru horiek muga onargarrien barruan daudela eta ez dutela gainditzen giza kontsumorako uren kalitateari buruzko 98/83/EE Zuzentarauan ezarritakoa, ezta CSNk ezarritako jakinarazpen-maila ere”. Hala ere, Kontseiluak azpimarratu du datu horien bilakaera zorrotz zainduko duela.\nUr Partzuergoak aztertzen duen ura Xertatik dator, 1978az geroztik zainketa erradiologikoko programa egiten den puntuetako batetik.\nEbro niveles-eu tritio


azaroa 2017 - Page 2 of 3 - Floreaga Salestar Ikastetxea - Azkoitia\nArtxiboak azaroa 2017\n2017-11-13 by HH Floreaga Iruzkina idatzi\nZer da eta nori dago zuzendua? Guraso eta haurrek elkarrekin jolasteko gunea da eta 2015-2016 urteetan jaiotako haur eta beraien gurasoei dago zuzendua. Noiz eta nola izango dira saioak? Saioak larunbat goizetan, 10:30etatik 11:30etara, Floreaga Salestar Ikastetxean izango dira. Lehenengo saioa abenduaren 2an izango da. PSIKOMOTRIZITATEA. (Abenduaren 2an) … [Gehiago irakurri...]\n2017-11-12 by DBH Floreaga Iruzkina idatzi\nIkasturte berriarekin batera Eguzkilore taldeko ikasleen batzordea eraberritu zen eta dagoeneko gogotsu ari da EUSKARAren alde lanean. Argazkian ikus dezakezuen moduan DBH3 eta DBH4ko 22 neska- mutilez osatua dago. Beraien eginkizunen artean, liburutegiaren ardura dago. Horregatik, asteartero (DBHkoen jolasorduan) liburutegian bilduko dira beraien zereginetarako eta zuek, … [Gehiago irakurri...]\n2017-11-07 by LH Floreaga Iruzkina idatzi\nGazteak eta Garapena (JyD, Salestarrak) taldeak Beningo Kaleko Umeen alde antolatu duen zozketan, zenbaki saritua 1.894 da. Erreserbakoa, berriz, 6.794, ONCEko sarien arabera. Saria jasotzeko, deitu 605728881 zenbakira. Epea azaroaren 17an amaitzen da. … [Gehiago irakurri...]\n2017-11-03 by DBH Floreaga Iruzkina idatzi\nDuela bi urte bezala, “EUSKARAZ BIZI NAHI DUT” kamiseta eskuratzeko aukera duzue ikastetxearen bidez. Gogoratu eskaera egiteko azkenengo eguna azaroaren 7a dela. Idazkaritzan egin beharko dituzue eskaera eta ordainketa (10€). Hona hemen neurriak: FLOREAGA EUSKARAZ, EUSKARAREKIN eta EUSKARAREN ALDE! Hitzak: Eguzkilore … [Gehiago irakurri...]


Zer da Caritas? | Caritas Gipuzkoa\nFrantzisko aita santuak dioen bezala, "Elizak bere herriari egiten dion laztana da Caritas". Pertsonaren garapen osoa lortzeko eta sustatzeko egiten dugu lan, eta aldi berean, gizartea sentsibilizatzen dugu, bidegabekeriak salatuz, mundua bidezkoagoa izan dadin.\nGure gizarte-balioak Elizaren gizarte-doktrinaren printzipioetan oinarrituta daude, eta halaxe jasota ditugu geure egitekoan, ikuspegian eta balioetan.\nCaritasek, Elizaren karitatearen adierazle eta erakunde den aldetik, kristau- komunitate osoaren bidez jarduten du, gizartean gehien baztertuta eta alde batera utzita dauden pertsonen alde. Gizakia sustatzearen eta pertsonak osoki garatzearen alde lan egiten dugu, bai eta gizartea eraldatzeko ere. Horretarako, bidegabekeriak salatzen ditugu, eta gizarte-eredu bidezkoago bat bultzatzen.\nEginkizun hori gauzatzeko, Elizaren gizarte-doktrinaren printzipioetan oinarritzen da Caritas; besteak beste honako hauetan: pertsona eta giza duintasuna erdigunean jartzea; doakotasuna eta parte-hartzea, eta horrez gainera, unibertsaltasuna ere bai, pertsona guztiak hartzen baititu aintzat, bereizketarik gabe, bai eta munduan pobretutako herri guztiak ere.\nGure antolaketaren gizarte-oinarria parrokietako Caritas da; hor hartzen ditugu parrokiaren auzoko, hiriko edo herriko pertsonarik babesgabeenak. Parrokia-sare horrekin batera, bazkide eta emaileek ere osatzen dugu Caritas, bai eta boluntarioz eta kontratatutako pertsonaz eratutako talde batek ere. Guztiok gaude gure beharra duten pertsonen zerbitzura.\nHau da gure Organigrama eta gure plan estrategikoa 2017-2021 Gipuzkoako Caritaseko elkarte osoaren partaidetzaz 2016an egina. Pertsonen aldeko gure gizarte-ekintza antolatzeko eta haien beharrei erantzuteko, 5 laguntza-arlo ezarri dira: ekintza lurraldean bertan; familia, emakumea eta haurrak; etxerik gabeko pertsonak; etxebizitza eta harrera-etxeak; eta ekonomia solidarioa.\nEgitekoa,ikuspegia eta balioak.\nGERTAKARIEN KOMUNIKAZIOA, PRESTAKUNTZA ETA BOLUNTARIOTZA\nArlo honetan, tresnak eta baliabide estrategikoak garatzen ditugu, Caritas osatzen dugunok kalitatez eta goxotasunez egin dezagun pertsonei laguntzeko gure lana, etengabeko ikaskuntzaren bitartez, bai eta, komunikazioaren eta esku-hartzearen bidez, Berri Ona izateko eta Jainkoaren Erreinua bilatzeko gure misioa betetzeko.\nKUDEAKETA, ADMINISTRAZIOA ETA AHOLKULARITZA JURIDIKOA\nHemendik, Gipuzkoako Caritas osoko giza baliabideak eta baliabide tekniko nahiz ekonomikoak zuzentzen dira, diseinatzen dira, estaldura ematen zaie eta eusten zaie, elizbarrutiaren zeregin soziala betetze aldera. Gipuzkoako Foru Aldundiaren programa sozial batzuetan parte hartzen du.\nAholkularitza juridikoko programak lege-arloko laguntza ematen die gure erakundeko sailetan artatutako pertsonei.\nSentsibilizazio-jarduerak egiten ditugu, gizarte-errealitatea ezagutzen eta eraldatzen laguntzeko, eta pobrezia-egoeran nahiz baztertuta dauden pertsonekiko enpatia sortzen laguntzeko. Arlo honetan, ikastetxe askorekin batera lan egiten dugu, Caritasen presentzia eskatzen duten guztietan, gure zereginaren berri emateko eta gure gizarteari buruzko gogoeta egiten lagunduz mundu hobe bat lortzeko.\nPertsonaren neurrirako laguntza...\n...horiek dira Gipuzkoako Caritasen antolaketa-egitura berriaren oinarriak.\nLagundu Gizarte Ekintzako programetan.\nHar ezazu parte pobreziari irtenbidea ematen!\nLagundu iezaguzu beharra duten pertsonei laguntzen.\nPertsona horien guztien izenean, mila esker!


cvcfondo: Aubisquera Igoera\nIgaro den Uztailaren 29an, Asteazkena, udako entrenamendu planei jarraipena emanez, bigarren portua igotzeko irteera prestatu genuen egun pasa baten bidez. Oraingo honetan, Aubisque izeneko mendi portu ezaguna igo genuen, aurreko igoerari, Col du Couraduqueri zailtasun eta luzera gehituz, hau ere nabaritu zelarik azken kilometroetan.\nHau da col d´Aubisquera iristeko dagoen bide gogorrena, Larunseko isurialdealdetik hasten dena, Gave d´Ossau ibaiaren gainean dagoen zubitik hain zuzen. Autoa bertan utzi eta hortik hasi genuen igoera guk ere, txirrindulariak bezalaxe, nahiz eta atzean beste 150km ez eraman (baina ziur bat baino gehiagok nahiago lukeela bizikletan igo, Rolleskiekin baino). Kilometro bat igarota, bihurgune batean ezkerrerantz sartu behar da, Col du Portaletera ez igotzeko. Hau izango da igoerako eremu gozoenean, maldaren pendiza oraindik ez baita hain gogorra (%4-%6 bitartekoa) eta horretaz gain asko eskertzen den itzalaz goza daitekeelako Eaux-Bonnes izeneko herri termaleraino gutxi gora behera, 5.km-an kokatua. Herria atzean utzi eta berehala ikus daiteke kartel mehatxagarri bat (¡¡ 13% !!) eta horrek igoerari gogortasuna jartzen dio zalantza izpirik gabe, nahiz eta oraindik zuhaitzengandik lagunduak izan.\nHemendik tontorrera iritsi arte pendiza ez da inoiz ere 8% jaitsiko, hor hasiko da benetako sufrimendua,ez baitago inolako deskantsu gunerik. Elurroldeez babesten gaituzten bizpahiru tunelak zeharkatu ondoren berehala hasiko gera Guretteko eski estazioan dauden etxeen teilatuak ikusten eta hori izango da igoeraren lehenengo helburuetako bat. Behin etxe hauetara iritsita geure oinek planto egiteaz mehatxatu gintuzten, baina behe behean zeuden indarrak atera eta goiari ekin genion (laguntzaileen animoei esker ere) baina oraindik tontorrera iristeko beste 400m-ko desnibela irabazi behar genuen eta horrek zailtasun asko ekarri zizkigun, batez ere, itzalik ez dagoelako eta Lorenzo jaunak ongi astintzen gintuelako. Baina beste ordu erdiko lana egin ondoren gaina harrapatu genuen, 1709 metrotara kokatua dagoen hainbeste esperotako gaina.\nGuztira 1200 metroko igoera igotzen dira 17,3 Km-tan banaturik eta bi ordu eta 20 minutu behar izan genituen gainera iristeko. Pertsonalki, eta egia esan, igoak ditudan portuen artean gogorrena dela iruditu zitzaidan, besteak beste distantzia asko baitago Laruns eta Aubisqueren artean, baina behin tontorrean ikus daitezkeen paisaia paregabeak ikusita, atzeko sufrimendu guztiak ahazten dira.\nJosu Erkizia Aranburu\nPublicado por .rafa en 18:08


2012/07/17\tGizartea, Paperekoa\tNork Errenteriako Hitza Niri buruz zenbait komunikabideetan agertu diren oharren harira, esan nahi dut testuingurutik ateratzen ari direla, zorionez, dagoeneko pasatu diren beste garai batzuetan eta egoera zehatz batzuetan izandako gertakari batzuk.\nGertakari horiek garai zehatz batean izan ziren: gure gizartea aldatu gabeko tradizioak mantentzeko eta denbora berrietara egokitze aldera, horiek aldatzeko eskaeren arteko borroka bat bizi izan zuen garaian, hain zuzen.\nGauzak argi uzteko eta horrela sentitu eta egiten dudalako egunero, adierazi nahi dut ez daukadala emakumeenganako ezinikusirik, ezta euren parte hartzearekin inongo arazorik ere, ez danborradetan, ez parte hartu nahi duten edozein ekimenetan.\nEra berean, urte guzti hauetan parte hartu dudan askotariko ekintzetan nirekin batera lanean aritu diren emakume guztiei eskerrak eman nahi dizkiet, horiek aurrera ateratzea lortu dugulako eta erabateko duintasun, tolerantzia eta errespetuz egin direlako.\nHorrez gain, gaineratu behar dut azken urteetan beste herritarrekin batera hainbat entitate kultural eta aisiakoak (danborrada, Telleri Aldeko ikasle izandakoen abesbatza, Inauterietako konpartsa, Nexo senidetze elkartea…) sortu ditudala, eta horietan guztietan bertako kideak gizonak eta emakumeak izan direla hasiera-hasieratik, eta emakumeak, zehazki, oinarrizkoak direla entitate horietan.\nEspero dut eztabaida hori konponduta geratzea, honenbestez, eta guztiak festez gozatzera zuzentzea.\nOrain arte bezala, gizon eta emakumeekin lanean jarraituko dut nire herriko bizilagun guztientzat.\nBerriketan.info Viewing item 1 to 5 (of 5 items) Busturialdeko Hitza wrote a new post, Domekan egingo dute arteagarrek baseliza arteko bederatzigarren ibilaldia, on the site Busturialdeko Hitza 1 hour, 35 minutes ago\nMontorre eskolak, Montorrealde guraso elkarteak eta Antoliñape kultur elkarteak antolatuta, jardueraz beteriko asteburua edukiko dute hurrengoa Gautegiz Arteagako bizilagunek. Hasteko, bariku goizean ikasturte Aitor Manterola posted an update in the group Futbolsofatzen 2 hours, 31 minutes ago\nLea-Artibai eta Mutrikuko Hitza wrote a new post, II. Marabilli Sormen Festibala urriaren 10etik 13ra egingo da, Ondarroan, on the site Lea-Artibai eta Mutrikuko Hitza 3 hours, 29 minutes ago\nIazko arrakasta ikusita, «ilusioz» ari dira Asier Zaldua wrote a new post, Izagirre anaiak elkarrekin parte hartuko dute lehenengoz Frantziako Tourrean, on the site Goierriko Hitza 3 hours, 58 minutes ago


Agenda 2030 | Eleizalde Ikastola\nEskolako Agenda 30 gai edo arazo baten inguruan garatzen da, eta, horretarako, programaren helburuak ditu oinarri eta erreferentzia. Jasangarritasuna oso kontzeptu zabala da, eta gai ugari hartzen ditu bere barnean. Guztiak dira baliagarriak programa garatzeko. Horien artean hauexek aipa daitezke: biodibertsitatea, klima-aldaketa, hondakinak, kontsumo-ohiturak, garraioa eta mugikortasuna...\nAurton transizio urtea da eta landuko dugun gaia "GIH"-ak.\nZer dira "GIH"-ak?\nPobreziari amaiera emateko, planeta babesteko eta mundu osoko pertsonen bizitza eta oparotasuna hobatzeko ekintzarako dei unibertsala.\nLeloak dioen bezala, "Inor ez utzi atzean"\nIkastolan proiektuko lehen fasea egin ondoren, antolakuntza hain zuzen ere, bigarren fasean gaude jada, hau da, motibazio fasean eta horren inguruko hainbat ekimen burutu dugu: abestia entzun, bideoak ikusi, hormairudiak egin,...beti ere, orain arteko gaiak eta proiektuaren ardats diranak ahaztu gabe: eskola bidea, hondakinen murrizketa, berziklaketarako ontzi ezberdinen erabilera...


Haurraren garapena eta eskola eredu berriak | Hazitegi\n.-(e)k idatzia\t 2018(e)ko ekainak 21 0\nItziarko eskola-komunitatea buru-belarri dabil lanean eskolaren berrikuntzan. Ekainaren 12an guraso elkarteak gonbidatu gintuen “Haurraren garapena eta eskola eredu berriak” izenburupean, berrikuntzaren inguruan hitz egitera. Komunitatearen inplikazioa nabarmena izan zen, bertan baitzeuden guraso, hezitzaile eta zuzendaritzako kideak.\nEskolaren berrikuntzan pentsatzen jarrita, metodologia aldaketa, espazioaren berrantolaketa edo taldeen egituraketa berria izaten dira kezka edo abiapuntu eskola askotan. Itziarren, berriz, haurraren berezko jokabideak izan ziren abiapuntua eskola irudikatzen hasteko, umea eta bere garapena berrikuntzaren ikusmiran jarriz. Finean, umea ulertzeko moduaren arabera ulertuko dugu hezkuntza, baita eskola ere. Umea bizirauteko eta garatzeko ahalmendun izakia izanik, bere garapenerako ezinbesteko baliabideak izanen dira esplorazioa eta jolasa. Abiapuntu honetatik, eskolaren zeregin nagusia esplorazio jokabidea bizirik mantentzea izan beharko litzateke, eta, horretarako, eskolaren eskaintza 3 zutabetan ardaztu genuen: espazioa/materialak, denbora eta harremanak. Eskolaren berrikuntza irudikatzeko, beraz, ardatz horien inguruan hainbat ideia partekatu genituen, baina arreta berezia jarri genuen hiruen arteko orekan; hau da, ezinbestekoa dela berrikuntza prozesuak 3 ardatzetan eragitea, materialen, espazioen eta denboraren antolaketan, eta, eskolan ematen diren harremanetan (ume-hezitzaile, ume-ume, hezitzaile-familia, hezitzaile-hezitzaile, familia-familia…). Oreka hori emanen ez balitz, berrikuntza prozesuak arriskua dauka ibilbide motza edukitzeko eta komunitateko kideengan gaizki-egona sortzeko. Oreka honek neurri handi batean zuzendaritzaren eta administrazioaren inplikazioa ezinbesteko du oztopoak ekidite aldera.\nAurrera begira jarri ginenean, berrikuntzaren dimentsioaz konturatuta, prozesuaren izaera geldoa azpimarratu genuen. Eskola baten aldaketa prozesurako oinarrizkoa da, hezitzaile taldeak behaketaren bitartez umea erdigunean jarriz praktika gogoetatsua garatzea, lekuan lekuko umeen, familien eta hezitzaile taldearen neurrira eraikitzen doana. Prozesu honetan harremanek hartzen dute berebiziko garrantzia, ezinbestekoa baita umeen, familien eta hezitzaileen ongizatea bermatzea. Horrelako erronka batean murgiltzeak etengabe ziurgabetasuna bizitzera eramanen gaitu, eta, honen kudeaketan taldea gakoa izanen da, kezka, beldur, ilusioak… partekatu ahal izateko. Berrikuntzan eskolako hezitzaile taldeak protagonismo berezia dauka bera izanen baita motorra, eta, arrakastarako gako handi bat talde honen kohesioa izanen da. Familiei dagokionez ere, horrelako prozesu batean murgiltzeak sortu ditzakeen zalantzak partekatzeko guneen beharra argi gelditu zen, biltzeko, partekatzeko eta harreman sareak sendotzeko.\nHasierako ideia berreskuratuz itxi genuen hitzaldia, hau da, umea erdian kokatuz, berari begirako berrikuntza aldarrikatuz.\nTags berrikuntzaeredu berriaeskolagarapenaharremanakhaur hezkuntzahaurraitziar


Euskal errepublikaren aldeko manifestazioa egingo dute Antiguan larunbatean : Irutxuloko Hitza\nEuskal errepublikaren aldeko manifestazioa egingo dute Antiguan larunbatean\nZergatik ez? plataformak euskal errepublikaren aldeko manifestazioa egingo du larunbatean, Antigua badoa Espainiatik lelopean. Errepublikaren sorrera euskal herritarrek jasaten dituzten arazoak konpontzeko bide gisa planteatu dute protestaren antolatzaileek, eta mobilizazioan parte hartzera deitu dituzte herritarrak. Manifestazioa 12:00etan abiatuko da, Gaskonia plazatik.\nJarraian, Zergatik ez?-eko kideek sare sozialetan Hemen gaude izenburupean zabaldutako oharra:\nEtxebizitzaren prezioak gora egin eta auzotik kanpora bizitzera joan behar izan garen antiguatarrak gara.\nAfrikatik etorri, erakundeek kale-gorrian utzi eta gaztetxean bizi garen antiguatarrak gara.\nAlferrikakoa den metroa egiteko, guztion dirua xahutuz, gure etxeetako zimenduak kaltetu dizkiguten antiguatarrak gara.\nKobratzen dugun pentsioarekin justu baino justuago gabiltzan antiguatarrak gara.\nLagunekin parrandan ibili eta gero, goizeko lauetan Dokatik atera eta etxerako bidea pauso azkarrez eta beldurtuta egiten dugun emakume antiguatarrak gara.\nGaztetxetik auzoa dinamizatu eta, behin baino gehiagotan, auzotarren arazoak arintzeko lagundu dugun eta, orain, udaletxearen kanporatze mehatxupean gauden antiguatarrak gara.\nMerkataritza gune handien ugaritzea dela-eta auzoko betiko denda ixtera behartuta gauden dendari antiguatarrak gara.\nGure seme alabei unibertsitateko matrikula garestiak ordaintzen gabiltzan antiguatarrak dira.\nUrrutiko kartzelatan senide eta lagunak ditugun antiguatarrak gara.\nUdalak bereak zituen eta funts putreei saldu zizkien Benta Berriko babes ofizialeko etxeetako bizilagunak gara. Orain, alokairua hirukoiztu eta pixkanaka kale gorrian gelditzen ari garen antiguatarrak gara.\nLan baldintza eskasetan lan egin eta trukean soldata injustua jasotzen dugun antiguatarrak gara.\nEstatuaren betebeharra diren pertsonen zaintza dohainik edo lau sosaren truke egiten dugun antiguatarrak gara.\nHoriek guztiak eta askoz ere gehiago gara. Eta hemen gaude. Bai, hemen gaude, egunerokoan eragiten diguten arazoak, urteak joan eta urteak etorri, bere horretan edo okerrera doazela sentitzen dugun antiguatarrak. Hemen gaude, gaur egungo markoan, nahiz eta saiatu, konponbiderik ez dagoela gero eta argiago ikusten dugun antiguatarrak. Hemen gaude, Espainiako bankukrazian, arazo hauek guztiak konpontzeko behar den borondate politikoa ez dela egon, ez dagoela eta etorkizunean ez dela egongo uste dugun antiguatarrak. Hemen gaude, arazo hauek konpontzeko, estatu batek ematen dituen baliabidean behar beharrezkoak ditugula uste dugun antiguatarrak. Horregatik, hemen gauden antiguatarrok, egunerokoan eragiten diguten arazoak konpontzeko, Espainiatik atera eta euskal errepublika behar dugula uste dugu. Hemen gaude eta ez gaude konforme.


Buletin informatiboak | Boligrafo gorria\nBuletin informatiboak\tmai25\nGaur, San Joan eguna: blog honen egilea bere burua bataiatzen ibiliko da Hernaniko kaleetan eta ez du denborarik izango hemen idazteko. Zeremoniak bere denbora eskatzen duenez, pentsatzekoa da asteari geratzen zaizkion egunetan ere ez dela inguruotatik promenatuko.\nPS: San Joan Bataiatzailea da Hernaiko patroia. Herriaren idiosinkrasia ezagututa, ez ote luke hobeto emango izena aldatu eta San Joan Batailatzailea jarriko bagenio?\nIzan ARGIAko bazkide: astekariko harpidedun edo argia.comen lagu


COVID-19: 23.8 milioi haur gehiago utziko dituzte eskolatik - Bakerako Hezkuntzarako Kanpaina Globala\nAbuztua 23, 2020 Albisteak eta Aipagarrienak 0\nNazio Batuen arabera, 23.8 milioi haur eta gazte osagarriren artean (haur hezkuntzatik hasi eta hirugarren hezkuntzara bitartekoak) utz dezakete edo ez dute eskolarik hurrengo urtean COVID-19ren eragin ekonomikoa dela eta. Kreditua: Umer Asif / IPS\n(Noiz itzulia: Inter Press Service, 7ko abuztuaren 2020a)\nSamira Sadequeren eskutik\n23.8 milioi haur eta gazte gehigarrik (haur hezkuntzatik hasi eta hirugarren hezkuntzara bitartekoak) utz dezakete edo ez dute eskolarik izango datorren urtean pandemiaren eragin ekonomikoa dela eta.\nNAZIO BATUAK, 7ko abuztuaren 2020a (IPS) - Giza garapen txikia duten herrialdeek ikastetxeen itxialdiak jasan beharrean daude, ikasleen ehuneko 85 baino gehiago eskolatik kanpo daudelako 2020ko bigarren hiruhilekoan, Nazio Batuen politikari buruzko laburpen baten arabera. COVID-19ren eragina hezkuntzan.\nAbiaraztean, António Guterres NBEko idazkari nagusiak esan zuen pandemiak "inoizko hezkuntza etenik handiena eragin duela".\nArgitalpenaren arabera, pandemiaren ondorioz sortutako ikastetxeen itxierak 1.6 mila milioi ikasle eragin ditu 190 herrialde baino gehiagotan.\nErresuma Batuan, ikasleei eragiten dienaren eta gurasoei eta irakasleei eragiten dienaren aldea dago. Anna Mountford-Zimdars irakaslearen arabera, Exeterreko Unibertsitatean mugikortasun soziala irakasten du. Ikasleek urrunetik eskoletara joaten direla eta, gurasoek, irakasleek eta tutoreek segurtasuna, ongizatea eta elikadura bezalako gaiak lehenesten dituztela esan zuen, ez hezkuntza lorpenak. Hala ere, ikasleak "oso kezkatuta daude lortzeaz eta progresioaz eta horrek etorkizunean izango dituen aukerei nola eragiten dien".\nMountford-Zimdars IPSrekin hitz egin zuen NBEren politika laburra argitaratu ondoren. Maiatzean, unibertsitateko Gizarte Mugikortasunerako Zentroko zuzendari bateratuaren bulegoan inkestaren emaitzak argitaratu ziren Erresuma Batuko guraso eta ikasleei ikastetxeen itxialdiak nola eragiten dien jakiteko.\n"Ikasleek" botere galeraren "zentzua adierazi zuten hurrengo urratsak erdiestea lortzea eta hezkuntza hobetzeko aukerak lortzeko esparru gisa", esan zion asteartean Mountford-Zimdarsek IPSi.\nAgiriaren arabera, "23.8 milioi haur eta gazte osagarriren artean (haur hezkuntzatik hasi eta hirugarren hezkuntzara bitartekoak) utz dezakete edo ez dute eskolarik izango datorren urtean pandemiaren eragin ekonomikoa dela eta".\nPandemiak lehendik zeuden eremuan arazoak larriagotzen ari da, eta ikaskuntza oztopatzen du eremu txiroetan edo landa eremuan bizi direnentzat, neskentzat, errefuxiatuentzat, desgaitasuna duten pertsonei eta indarrez lekualdatutako pertsonei.\n"Hezkuntza-sistema ahulenetan, ikasturtearen eten honek ikasle negargarrienetan negatiboki eragin negatiboa izango du, etxean ikasteko jarraitutasuna bermatzeko baldintzak mugatuak direnean", irakurri du.\nAzpimarratu du Sahel eskualdeak bereziki eragin diezaiokeela zenbait efekturen aurrean, blokeoa eskualdeko eskola asko itzali zirenean segurtasunari, grebak eta klimaren inguruko arazo ugari direla eta.\nTxostenaren arabera, munduko 47 milioi haur eskoletatik% 258 (% 30 gatazka eta larrialdiak direla eta) Saharaz azpiko Afrikan bizi ziren pandemia baino lehen.\nBien bitartean, etxean denbora osoz geratzen diren haurrekin gurasoentzako erronkak izan daitezke, eta are gehiago "gurasoen egoera ekonomikoa zaildu dezakete; izan ere, konponbideak aurkitu beharko dituzte, eskola-otorduak galtzeko edo konpentsatzeko".\nHau ere Mountford-Zimdars-en aurkikuntzetan agertzen da. IPS-k esan duenez, ikerketek erakusten dute gurasoek egungo egoera "krisi eskolatzea" dela eta ez dutela "etxeko hezkuntza" edo urrutiko ikaskuntza gisa.\nBadira, hala ere, zilarrezko estaldura batzuk. Galderaren arabera, pandemia eta blokeoaren aurrean, hezkuntza erakundeek "berrikuntza nabarmenarekin" erantzun dute. Hezitzaileei aukera eman die hezkuntza sistemek aurrera egin dezaketela "malguago, berdintasun eta inklusiboagoak" izan daitezkeela.\nCOVID-19k hezitzaileei aukera eman die hezkuntza sistemak aurrera begira nola "malguagoak, ekitatiboagoak eta inklusiboagoak" izan daitezkeen hausnartzeko.\nMountford-Zimdars-ek esan zuen inkestan bereziki erakutsi zutela hezkuntza bereziko beharrak dituzten ikasleak "derrigorrezko etxerako eskoletan gehiago hazten direla eskola nagusietan egin zutenean".\n"Etxeko hezkuntza haur batzuentzako aukera hobea izatearen faktoreak ikasi behar dira, besteak beste, materiala norbanakoen interesetara eta beharretara egokitzeko aukera, atseden hartzea eta familiarekin ondo pasatzea", esan zuen.\nGaineratu duenez, eskola haurrentzako espazio segurua dela askotan, gaineratu zuen, "Eskola itxieraren esperientziak dibergenteak daudela ere aitortu behar dugu eta badira haurrak eta familiak ere esperientzia hori nola pentsatzen duten eta zergatik diren pentsatzeko. modu horretan ikasten ari dira. "\nNazio Batuen Erakundeak laburbildu zituen aurrera egiteko pausoak kontuan hartzeko neurriak - ikasgeletara itzultzeko edo irakaskuntza digitala hobetzeko. Laburpenak gomendatzen ditu konponbide berdineko gaien inguruan haurrei zuzendutako irtenbideak, baita ikasitakoa galdu ere.\nMountford-Zimdars-ek zerrenda garrantzitsu horri bi elementu gehitu zizkion: ikasleei etxeko esperientzia partekatzeko espazio segurua eta pandemia nola prozesatu buruzko hausnarketak.\n"Garrantzitsua da gazteek espazio seguruak sortzea etxeko hezkuntzan egoteko duten esperientziei buruz hitz egiteko", esan du, ikasle askorentzat ez dela esperientzia positiboa izan, familiaren inguruabarrak direla eta, elikadurarako sarbide falta izan dutela. , baliabide ekonomikoak, sozialak edo kulturalak eta teknologia.\n"Orain esperientzia horien bidez hitz egiteko espazioak eskaintzeko aukera da eta, beharrezkoa izanez gero, laguntza espezializatu gehiago eskaintzea", gehitu du. "Izugarri onuragarria izango da buruko osasunerako laguntza eskuragarri egotea, asko iragarrita egotea eta gazteek beraiek auto-erreferentzia bidez irekitzea, baita ikastetxeekin lan egiten dutenek ere".\nGainera, esan zuen, gurasoek eta irakasleek ikasleak gidatu behar dituztela ikastetxeen itxierako ikasgai positiboen inguruan hausnartzera.\n"Biziki gomendatuko nuke curriculum jakin batzuen galdutako ikaskuntzan soilik zentratu beharrean, ikastetxea berriro irekitzeak hausnarketa aldi bat egin behar duela. Zer ikasi dute ikasleek? Nola lagungarria da hori etorkizunerako? " gehitu zuen.\nGerra Nuklearraren Espektroa: Zergatik bizi da Mundua bere itzalean\nKirola: bakearen eta mundu guztiaren garapen iraunkorraren azeleragailu globala\nUrriaren 29, 2020 Ikerketa 0\nKirolak eta jarduera fisikoak COVID-19 pandemiak pertsonen osasunean eta ongizatean duen eragina arintzen lagun dezakete. Kirol programetan eta politiketan inbertitzeak erresilientzia globala sor dezake etorkizuneko mundu mailako shockei aurre egiteko. Nazio Batuen Erakundeko idazkari nagusiak egindako azken txostenean nola. [jarraitu irakurtzen ...]\nOsasun publikoaren ikuspegia behar dugu segurtasun nazionalerako estrategiarako\nApirilaren 17, 2020 Albisteak eta Aipagarrienak 0\nSegurtasun nazionaleko estrategiaren esparruan, COVID-19k atea irekitzen du osasun publikoaren ikuspegira eta segurtasun estrategiak garatzeko modu batera gerturatzeko. Horrek mugaz gaindiko kalteak, suntsipena eta indarkeria gaixotasun kutsakorraren sinonimoak direla ikustea ahalbidetzen digu. [jarraitu irakurtzen ...]\nUrriaren 1, 2021 Jardueren txostenak 0


Xabier Soubelet - 37 Pakitoren puruak\n37 Pakitoren puruak\nElizondon ezagun eta lagun ainitz izan ditut bainan familia batek txikitik ene adiskidetasunaren sari berezia irabazi izan du: Eskisaroikoak. Arkupeen ondoko beheko kalean dagoen ohiko jatetxea da, tipikoa, betikoa, herrikoa, eta haren jabeak bere parekoak. Aitak Pakito zuen izena eta oraino bizi den amak Juanita. Betitik nere lagunak izan diren seme-alabak, Inaxio eta Maite eta gazteenak, Pello zena eta Txomin.\nMaiteren senar bizkaitarra Enrique deitzen zen. Gaixoak ere berriki utzi gintuen. Biziak bere gorabeherak dituela eta, orain hogoi urte edo, Enriqueri bere ama hil zitzaion eta Nafarroan eta Bizkaian ohi den bezala, ehorzketak biharamun berean izan ziren kostaldeko Mundaka sorterrian. Nik hara joateko beharra sentitzen nuen, Maite eta Enrikeren adiskidea nintzelako; eta bakarrik abiatzeko gogorik ez nuelako, familikoei ea ni eremateko leku batbazuten galdegin nien. Hala izanez, baiezkoa eman zidaten eta haien berebileko atzeko aldean sartu nintzen, Inaxio gidari, Juanita, Pakito, Txomin eta bostak. Bere ohitura maitagarrienari uko ez ziezaion egin, Pakito bidai guzian solasean aritu zen, bere oroitzapenak kontatzen, hala nola ihiziko eskopeta eta zizpak Eibarren erosten zituela, Elgoibarren lagun kontrabandista bat bazuela, Zarautzeko adiskide hura goizegi hil zela eta hala herri bakoitzari bere ixtorioa. Eibarretik iragan ginenean malda haren beherean, jatetxe famatu bat bazela esan zigun eta itzultzekorakoan hantxe afaltzera gelditu behar genuela ere.\nEmeki-emeki Gipuzkoa utzi eta Bizkaian sartu ginen. Kontrabandoan luzaz aritutako gizona, nahiz eta abentura gutxi herrialde honetan bizi, ez zen isiltzen, gure kotxe barneko giroari alaitasun berezi bat emanez. Eta Pakitok zioen:”Ez dakit zer urtekoVuelta ciclista hemendik pasa zenean Langarikak irabazi zuen etapa hura”, edo “mendi haren helmuga zeharkatu zutenean Jimenez izan zen garaile” eta hala orduak inor aspertu gabe. Txirrindularitza pasione izan zuen eta etxe hartan oraino hala da, bere heriotzatik hamar bat urtera, bere idoloen argazki eta fitxa guziak tabernako paretan zintzilik baitaude, bai Loroñorena, bai Indurainena, bai Marino Lejarretarena, denak argazkietan azaltzen ziren txirrindulariek Pakitori eskainiak eta bakoitza txirrindulari baten izenpetze pertsonalarekin. Zer harro zegoen bere ezagutzekin eta horrek nortasun berezi bat ematen zion, grazia eta irria isurtzen zitzaizkion neurrikoa.\nEgun hartan, beraz, Mundakara iritsi ginenean itsas bazterreko eliza haren inguruan jende ugari zegoen eta denak isil-isilik barnera sartu ginen. Enrique eta Maitek nere keinua eskertu zidaten, batez ere, haraino joateagatik, bainan neretzat gauza ezin normalagoa iduritzen zitzaidan. Meza ondoan, ohiko solas tristeak gurutzatu genituen eta kanposantuko bidea hartu denok elkarrekin. Arratsaldeko zazpiak ziren eta zeremonia guztiak bukatu zirenean hurbilekoek baso bat edatera konbidatu gintuzten. Ordu baten buruan berriro kotxera sartu ginen itzultzeko asmoz.\nPakitori Eibarreko jatetxearena ez zitzaion ahantzi eta motorra martxan ezarri ezkero hango menuaz hitz egiten hasi zitzaigun, behin ez dakit norekin egon zela eta xarmanki jan zutela, beste batean ere bere bidai bereziak egiten zituela eta, berriz ere hor gelditu zirela bazkaltzera. Ni, lekuko hartzen ninduen\nIkusiko Xabier nola jaten den! --eta berriro gai beraz mintzo zelarik Gipuzkoan sartu ginen, Eibarren hain zuzen, eta beheko plaza aldera gindoazenean kotxea nonbait aparkatzeko agindua eman zigun. Laster jatetxearen parera iritsi ginenean, aspalditik itxita zegoela konturatu ginen, urteak, eta irri maltzur xamarren artean beste baten bila joan ginen. Zer pena Pakitorena bainan urteak ez baitira debaldetan iragaiten.... Nahiko hurbil jatetxe dexente bat aurkitu genuen eta hantxe sartu.\nBakoitzak berea eskatu zuen. Pakitok bixigua. Une baten buruan janaria ekarri ziguten. Poztekoa zen Pakito ikustea bere arraina jaten, besteei begi keinuak egiten, plateraren kalitateaz komentarioak egiten, batez ere esku tartean zeukan ogiaz, baratxurien saltsan gozoki murgiltzen zuen ogi zatia, olio dirdiratsu hartan behatz puntak sendoki zopatzera bortxatzen zuena.\nEz dakit bixigua berdin zitzaion ala ez, bainan behin baino gehiagotan baratxurizko oliokada hura baino zaporetsuagoa ez zela zioen, munduan zegoen busti hoberena, berak arrainari baino atsegin gehiago ateratzen ziona. Gu irriz ginauden, semeak aita maitagarria begiratzen den hunkiduraz, emaztea hainbeste urteren ondotik oraino maitasunak erakartzen duen eztitasunaz, ni, familiatik aparte nintzen bakarra, adiskidetasunak erakartzen duen gozotasunaz.\nAfariaren ondotik kafe bana eskatu genuen, batzuek kopa bat. Pakitok eta biok puru bat eskatu genuenean hauxe esan zidan: « Xabier, zigarro-puruak atsegin dituzula ikusten diat, begira ezak, gure jatetxera etortzen haizenean, beldurrik gabe batto eska iezadak, hainbeste badiat, gehienak oparitutak edo ezkontzetatik ekarriak, etxeko goiko pisuan zimurrikatzen ari zaizkidanak, pozik emango dizkiat » - eta emaztea eta semeak lekuko, jarraitzen duela « Begira ni hilko naizenean, gure etxeko afalondotan, puru berezi bat eska hezake, nere puru horietarik, eta emanen zaik. Ez da hala Juanita? Eta zuek, -bere semeei- badakizue, hemendik aitzinat Xabierrek puru bat eskatzen duenean nere horietarik eman behar diozuela, eta hauxe bere aldera daukadan nere azken nahiaren zati bat izango da.»\nPakitok esandakoa denek baieztatu zuten, nik, denek ongi aditu zutenez, esandakoari erreparatu nion, Juanita, aldiz, isilik, bere irri lasaietan itorik.\nPakitok denen afaria ordaindu zuen eta Baztaneraino bere abenturak kontatzen jarraitu zuen, berak ezagutzen zuen jatetxe hura noiztik itxita zegoen bere buruari galdeginez. Elizondoko Eskisaroi ostatuaren aurrera iritsi ginenean berriro zigarro-puruena errepikatu zigun.\nPakito gaixoa hil zen. Ondotik, Eskisaroira joaten naizen aldiro Pakitoren puru bat ekartzen didate. Hamabost bat urte iragan dira eta noizean behin oraino, afaltzera noanean, Pakitoren puru-txokorra eskatzen dut. Ez dakit bukatu diren, hondatu diren edo gehiegi zahartu diren bainan azken bolada honetan aldiro puru berri bat urririk ematen didate, ordaintzeko kontuan inoiz agertzen ez baita. Hauxe da testamendu baten azken nahiak betetzea. Esker mila lagunak!\nIxtorio horren grina sartzeagatik edo, behin Albert Mourguiart Donibane Lohizuneko tabako saltzailearekin solasean nengoela eta, ixtorio berezi hori kontatu nion, bera ere puru erretzaile amorratua izanez. Kontua da urtero, herriko bestetako Begiraleak taldeak egiten duen bazkalondoan bere saltokira sartzen naizela eta beti, jadanik ohitura izanez, halako zigarro-puru handi bat eskaintzen didala. Zenbat urte horixe egiten dugula ez dakit baina niri ez zait inoiz ahanzten txokor horren bila joatea.\nBere saltoki ezaguna saldu behar zuela eta, behin, erosle berriarekin dendan aurkitu nuen eta hari urte guziz San Juanetan, puru baten bila helduko nintzela eta ohidura hori atxiki behar zela luzatu zion. Nik, bera ados agertzerakoan, hurbileko karrikan dugun gure elkarteko bazkaritik hurbilduko nintzela altxorraren bila esan nion, bere baiezkoa berehala jasoz. Ordutik, Albert hil da eta erosle berriak ere haren azken hitzak betetzen ditu. Pakitorenarekin batean horiek bai testamendu ketsuak.


Balioesten dugu Quesos La Vasco Navarrak atzera egin izana enpresako hitzarmena ez aplikatzeko erabakian, baina salatzen dugu orain baldintza berriak aldebakarrez ezartzea | LAB SINDIKATUA\nEkintza Sindikala Balioesten dugu Quesos La Vasco Navarrak atzera egin izana enpresako hitzarmena ez...\nBalioesten dugu Quesos La Vasco Navarrak atzera egin izana enpresako hitzarmena ez aplikatzeko erabakian, baina salatzen dugu orain baldintza berriak aldebakarrez ezartzea\nAzken hilabetean Olatzagutiko Quesos La Vasco Navarrako langileek egin dituzten mobilizazioen ondorioz, enpresak atzera egin du enpresako akordioa ez ezartzeko bere erabakian, eta lan baldintza berriak ezarriko dizkie langile guztiei, baldin eta horietako bakoitzak bere desadostasuna idatziz adierazten ez badu. LAB sindikatuaren ustez, garaipen txiki bat da enpresa mugitu izana; baina, era berean, salatzen du baldintza berriek ez dituztela langileen aldarrikapenak asetzen eta baldintza horiek inorekin adostu ez izana askatasun sindikalaren aurkako ekintza bat dela. Horregatik, LABek borrokarekin jarraitzeko beharra azpimarratu nahi du, lan baldintzak hobetzeko eta askatasun sindikalak bermatzeko.\nIragan apirilaren 30ean iraungi zen indarrean zegoen enpresa akordioa. Ordurarte, hamaika bilera egin ziren lan hitzarmenaren inguruan akordio berri bat erdiesteko asmoz baina ezinezkoa izan zen. Enpresak aurkeztu zuen azken akordioa ELA eta UGT sindikatuek babestu zuten, bakoitza delegatu batekin. Baina LAB sindikatuak (2 delegatu) eta CCOO sindikatuak (1), hau da, Enpresa Batzordearen gehiengoak enpresaren proposamena atzera bota zuen, onartezina baitzen. Zeuden hobekuntza eskasak absentismoari eta produktibitateari lotuak zeuden, apenas hobetzen zuten 1.000 €-ko soldata garbia, soldatak xurgatu zitezkeen eta ez zegoen konpromisorik behin hitzarmena amaituta berriz ere ez zutela hitzarmen estatalera joko bermatzen zutenak.\nBatzordearen gehiengoaren babesa ukatua zela, enpresak langileak lan hitzarmen estatalera eraman zituen lan baldintzak gehiago prekarizatuz eta soldatak izoztuz. Horren aurrean LAB eta CCOO sindikatuek borrokara jo zuten, langile guztientzat lan baldintza duinak aldarrikatuz.\nHilabete bat eman dugu lanuzteak egiten eta mobilizatuz, enpresak ez du negoziatu eta akordiorik nahi izan greban geundenokin. Baina enpresak posizioa mugitzera behartua ikusi du bere burua, eta inorekin adostu gabe, maiatzean aurkeztu zuen azken proposamena aplikatzea erabaki du, idatziz ezezkoa adierazten ez duten langile guztiei.\nBeraz, hilabeteko borroka baten ondorioz enpresak bere azken erabakia berrikusi eta inorekin adostua ez zegoen proposamena aplikatu du hobekuntza batzuk ezarriz. LABen ustez, erabaki hau borrokan aritu garenon garaipen txiki bat da. Baina eznahikoa da. Ziurrenik enpresaren helburua izan da langileak desaktibatzea eta horren aurrean erantzuten jarraitzea da gure ardura eta beharra. Erabaki hau ere askatasun sindikalen aurkakoa da, negoziazio kolektibo eskubidearen aurkakoa, demokratikoki aukeratuak izan diren enpresa komiteko kide guztien gainetik pasata hartutako erabakia.\nGure inguruan gauza bitxia da gertatutakoa, enpresak inorekin adostu gabe alde bakarreko akordio bat aplikatzea alegia. Beraz, grebak ondorioak izan ditu eta enpresa bere azken erabakia berrikustera behartua sentitu da. Horregatik borrokarekin jarraitzeko beharra inoiz baino gehiago ikusten dugu orain, lan baldintzak hobetzeko eta askatasun sindikalak bermatzeko. Borrokan jarraituko dugu lan baldintza duin batzuk lortu arte. Enpresak egin duen mugimenduak ez du berme juridikorik, langileentzat ez du ziurtasunik eta kanporatzen duen irudia hobetzeko marketing maniobra bat besterik ez da.\nLABek uste du La Vasco Navarrako langileek behar dutela lan baldintza duinak bermatuko dituen akordio bat. Lan duin bat izateko eta kalitatezko produktu bat egiteko. Nahikoa da kaka zirindu eta pertsonak nahasteaz. Eta enpresak egin duen azkeneko maniobra ikusirik, espero dugu UGT eta ELA sindikatuek euren posizioa berrikustea; argitu beharko dute akordio indibidualen alde egiten duten edo negoziazio kolektibo eta eskubide sindikalen alde egiten duten.\nMomentu honetan Enpresa Batzordearen batasunak eta langileon batasuna klabeak dira enpresa honetan gauzak aldatzen hasteko eta langileen eskubideak erdigunean ezartzeko.


Kontzertua: “The Urban Voodoo Machine” - etakitto.eus\nKontzertua: “The Urban Voodoo Machine”\n2019-03-03 @ 19:30\nPortalean (areto nagusian).\n10 euro (7 euro Coliseoaren Laguna txartelarekin).\nPaul-Ronney Angel-ek Norvegiako fiordoak laga zituen eta Londresera joan zen, hemen Dylan-en eta Johnny Thunders-en onena jotzeko bere burua eskainiz bera entzutea nahi zuen edonori. Delta blues-ean inspiratuta, eta gypsy musika eta punk jarrera ahaztu barik, The Urban Voodoo Machine banda antolatu zuen, eta bourbon-soaked gypsy blues, bop ‘n’ stroll jotzea erabaki zuten. Jaio zenetik hamarkada batera, lau disko kaleratu dituzte. ‘Hellbound Hymns’ da euretako azkena.\nThe Urban Voodoo Machine zuzenean Nueva Orleans-eko Mardi Gras, gospel, folk-blues eta rockabillyaren eragina duten zortzi musikari eszenategian ikustea da. Classic Rock aldizkariak “Tom Waits, Nick Cave eta Dick Dale, Ennio Morriconerekin batera, non stop de burlesque jardunaldiaz gozatzen duten toki zikin hori” moduan deskribatu zituen euren kontzertuak.\n« Odol-ematea (odol-emaileentzat) Gurasoak martxan: “Komunikazioa eta sare sozialak” »